qundao/data-zh-poetry huggingface dataset:
虛谷志歸十首·其一
作者：方回
朝代：宋

聞我解征鞍，相看喜復歎。
主貧奴僕傲，兵起道途難。
藥許求鍾乳，花先問牡丹。
親朋聊共醉，老幼幸俱安。
虛谷志歸十首·其一〇
作者：方回
朝代：宋

衰晚真當戒，疏慵竟未能。
病專從酒得，謗輒爲詩興。
每悔居城市，常思絕友朋。
誰來敲竹戶，又見醉吟僧。
虛谷志歸十首·其七
作者：方回
朝代：宋

餽篚承先問，吟牋辱暗投。
駟車端肯顧，貳缶尚能謀。
官妓呼難至，家姬出似羞。
但令賓客喜，吾亦可忘憂。
虛谷志歸十首·其三
作者：方回
朝代：宋

奔走真何謂，衰頹恐不應。
灸瘢疼怕雨，渴卧夢思冰。
端午宜觴客，生辰欲飯僧。
乍歸兩皆省，自笑一無能。
虛谷志歸十首·其九
作者：方回
朝代：宋

月旦須終定，陽秋豈易評。
麈毛空自落，牛耳可誰盟。
好惡不相似，是非無太明。
客來倦酬對，堅坐聽松聲。
虛谷志歸十首·其二
作者：方回
朝代：宋

足欲周寰宇，心終喜故鄉。
溪居晨漱潔，山卧暑絺凉。
村酒時時醉，園花日日香。
高曾先壠在，死即葬其傍。
虛谷志歸十首·其五
作者：方回
朝代：宋

園林百種花，更著竹交加。
徑別君臣藥，畦連子母瓜。
老夫元是我，長息最憐他。
擬賣嚴州宅，歸來共一家。
虛谷志歸十首·其八
作者：方回
朝代：宋

一出春連夏，新詩幾首成。
多因書土俗，稍亦記途程。
刪削猶無暇，傳抄未可輕。
近來多少俊，何敢與爭名。
虛谷志歸十首·其六
作者：方回
朝代：宋

共道歸何晚，猶能喜欲狂。
幼兒初拜揖，癡女僅梳粧。
有筆修花譜，無錢闢草堂。
新添竹踰百，風徑細尋香。
虛谷志歸十首·其四
作者：方回
朝代：宋

浪走千山外，乾忙四月餘。
隔籬分濁蟻，共座擘枯魚。
婢瘦慵施粉，兒頑失寄書。
少陵亦曾爾，來往浣花居。
虛谷志歸後賦十首·其一
作者：方回
朝代：宋

卦揲家人吉，門迎稚子歡。
始知鄉國好，全勝道途難。
砌草陳根綠，庭花凍蕾丹。
春園容日涉，更敢上長安。
虛谷志歸後賦十首·其一〇
作者：方回
朝代：宋

樂天在知命，行止豈人能。
元亮歸廬阜，延之牧始興。
時才宜政柄，老我只詩朋。
何日携君手，西湖共訪僧。
虛谷志歸後賦十首·其七
作者：方回
朝代：宋

艷冶千金笑，喧呼六博投。
不因槐枕寤，未暇草堂謀。
啖菜貧猶健，簪花老自羞。
五更山酒醒，何樂亦何憂。
虛谷志歸後賦十首·其三
作者：方回
朝代：宋

涉世癡何甚，休官老自應。
閒蹤今野鶴，榮念已春冰。
頻報宣麻相，新交辟穀僧。
微吟時得句，此外別無能。
虛谷志歸後賦十首·其九
作者：方回
朝代：宋

倚樓趙公子，可與共詩評。
道故無終極，文須有主盟。
轟雷春蟄動，貫月夜珠明。
高作令吾愧，銷光更屏聲。
虛谷志歸後賦十首·其二
作者：方回
朝代：宋

萬事何時足，不如歸故鄉。
真能主東道，未愛博西凉。
雪後春臺暖，梅邊夜枕香。
孰堪思曠友，共隠剡溪傍。
虛谷志歸後賦十首·其五
作者：方回
朝代：宋

年將盈六袠，禮尚記三加。
北闕昔分竹，東陵今種瓜。
閒吟聊復爾，爛醉豈知他。
海內能詩者，時來問我家。
虛谷志歸後賦十首·其八
作者：方回
朝代：宋

薄俗多端忤，殘生底事成。
千年驚鶴化，萬里厭鵬程。
能保中心定，懸知外物輕。
祇嫌覓句苦，四海有詩名。
虛谷志歸後賦十首·其六
作者：方回
朝代：宋

四十載錢塘，詩狂復酒狂。
湖山空御苑，市井尚宮粧。
冶肆淆禪剎，勳門賣節堂。
歸來念前事，朽骨果誰香。
虛谷志歸後賦十首·其四
作者：方回
朝代：宋

買宅嚴灘上，幽栖十載餘。
共憐翁失馬，獨喜我知魚。
賓客千鍾酒，兒郎萬卷書。
須移歙州住，緣此是鄉居。
虽然吟五首·其一
作者：方回
朝代：宋

林下机声復碓声，时时犬吠又鸡鸣。
虽然此是寻常物，村落闻之即太平。
虽然吟五首·其三
作者：方回
朝代：宋

桑柘阴阴间苎麻，店前下马便斟茶。
虽然此是寻常物，乱后空村没一家。
蠨蛸
作者：方回
朝代：宋

窗眼蠨蛸粟許微，早能結網伺蟲飛。
都來口腹容多少，狼虎操心伏殺機。
行休宁县南山中
作者：方回
朝代：宋

我非尘中人，素心在尘外。
深谷行人稀，幽赏与心会。
原畴苎苗肥，岭坞杉木大。
女绩男斧斤，生理于此頼。
稻畦无凶年，山泉百道溉。
水满时自舂，奇哉涧边碓。
惜我乏寸土，把茅不容盖。
老矣徒空谈，惘惘发深慨。
行休寧縣南山中
作者：方回
朝代：宋

我非塵中人，素心在塵外。
深谷行人稀，幽賞與心會。
原疇苧苗肥，嶺塢杉木大。
女績男斧斤，生理於此頼。
稻畦無凶年，山泉百道溉。
水滿時自舂，奇哉澗邊碓。
惜我乏寸土，把茅不容蓋。
老矣徒空談，惘惘發深慨。
行圃
作者：方回
朝代：宋

小圃无亭榭，心閒地自宽。
好花书壁记，怪树画图看。
雪少先夸瑞，霜严讳说寒。
贪嗔除已尽，唯要不痴难。
行圃
作者：方回
朝代：宋

小圃無亭榭，心閒地自寬。
好花書壁記，怪樹畫圖看。
雪少先誇瑞，霜嚴諱說寒。
貪嗔除已盡，唯要不癡難。
行園僧約同飲
作者：方回
朝代：宋

晴向小園窺，今朝忽有詩。
乳鵝殽菜葉，躍鵲顫花枝。
春氣寒終暖，愁人老更衰。
醉僧約同飲，徇俗未容辭。
行宮西門
作者：方回
朝代：宋

翠華東幸締和盟，從此君王罷北征。
宿衛周廬無處所，野人畦菜傍宮城。
行於潜縣南田中
作者：方回
朝代：宋

曾躡危橋入縣行，蕭然無處覓詩情。
不如涉淺田南過，天目山長一抹橫。
衮繡毬花
作者：方回
朝代：宋

舞姬初試薄羅衣，趁蝶隨蜂玩午暉。
各折一枝入深院，歡聲贏得繡毬歸。
袁兴国挽词二首·其一
作者：方回
朝代：宋

忆昔予初筮，南楼丈席陪。
观星忧世事，玩日嘆时才。
稍讶无周梦，悬知有郢哀。
魂今招不得，天尚鉴灵台。
袁興國挽詞二首·其一
作者：方回
朝代：宋

憶昔予初筮，南樓丈席陪。
觀星憂世事，玩日嘆時才。
稍訝無周夢，懸知有郢哀。
魂今招不得，天尚鑒靈臺。
袁興國挽詞二首·其二
作者：方回
朝代：宋

氣化神如在，名高志未伸。
文章坡老筆，丰度華陽巾。
愷悌州符屢，旬宣閫畫頻。
鼎台袖吾手，覆餗彼何人。
西斋不寐三首·其一
作者：方回
朝代：宋

夜卧户不闭，夫岂无窥觎。
偷儿定知我，空室一物无。
向来穷太守，解官五载余。
小儿近挈累，故乡已宁居。
弃屋竢买□，竣事将届途。
囊中米几斗，案上数帙书。
弊衣及破褐，载之不盈车。
饥寒久安命，不寐何所谟。
欹枕背暗灯，自笑如鳏鱼。
早知事乃尔，曷不倾我壶。
西斋不寐三首·其三
作者：方回
朝代：宋

寒近衣犹单，暑退扇已掷。
生世成何事，卧念夜叹息。
四壁候虫鸣，不啻千且百。
其鸣果何谓，霜□还復蛰。
大块□□民，生死互促迫。
嗷嗷食土毛，灭去竟无迹。
髧髦昔何□，□今曶六十。
于道粗有闻，屡空未为厄。
意长岁年短，虑阔世俗窄。
欲为熟睡谋，可无伯伦德。
西斋不寐三首·其二
作者：方回
朝代：宋

午醉稍就寝，甜梦何翩翩。
晚醒潄茗饮，终夕斯无眠。
初数一二鼓，乃至三四迁。
草根沸蟋蟀，鸱鸮号树颠。
众静汝独否，谁实使之然。
聚萤车生愤，饭牛宁子叹。
吾衰百念灰，曷为不遑安。
天宇未肯白，秋气令人酸。
孰是无忧者，恬然衾帷间。
鬼神知此心，起盥书短篇。
西斋秋感二十首·其一七
作者：方回
朝代：宋

齐梁陈隋诗，真可以不作。
至如晋宋间，渊明可无学。
盲统集文选，似以刖报璞。
后生今寒蝉，焉识独唳鹤。
缅怀东篱间，用意极玄邈。
笔势所到处，足与二雅角。
心期重华并，襟度大庭朴。
瓶空无酒斟，肯受寄奴託。
西斋秋感二十首·其一九
作者：方回
朝代：宋

吾所学诗伯，近世惟二陈。
稍换后山骨，復写简□□。
□□足活法，亦復窥天珍。
妙年张文潜，晚节吕居仁。
书名始画屋，但疏勿与亲。
雍容曳绅裾，彼为何等人。
去去白云外，保此诗酒身。
我死或不死，汝死为埃尘。
西斋秋感二十首·其一二
作者：方回
朝代：宋

灵运永嘉日，玄晖宣城时。
池草既清唱，窗岫亦妍辞。
郡胜山水媚，心赏良足怡。
庙廊有颜沈，味合深己知。
桐濑较二□，川岭信復奇。
拙陋方二谢，岂不粗能诗。
兵革值迁变，衣冠逢乱离。
已矣莫我识，怅焉归棹迟。
西斋秋感二十首·其一五
作者：方回
朝代：宋

里选出井田，贤能贡王都。
亦有起农畔，在官为胥徒。
河汾着中说，明明析二途。
鞭算尚察此，废吏宁用儒。
顾义不顾利，可与论唐虞。
识字不识理，止合供走趋。
一日抱公牍，千金肥尔躯。
槁项泥六籍，岁晏寒无襦。
西斋秋感二十首·其一四
作者：方回
朝代：宋

如仁故宜褒，小器自当贬。
圣言存至公，功罪岂相□。
□□微此人，孰御匪茹玁。
归坫备大夫，亦已越绳检。
末季饶梼餮，妄自作崖厂。
聘室至无算，食玉不云忝。
丝毫靡建立，日夜煽虐焰。
攫啖知饱足，曾不如猿嗛。
西斋秋感二十首·其七
作者：方回
朝代：宋

孤灯阅近史，伤哉宣靖中。
起兵破中原，不在鸭绿东。
乃在江之南，临川一老翁。
文高学本僻，行急名骤穹。
性命了未谙，物务藐弗通。
聚敛改法度，开边兴兵戎。
佑符不坐党，粘斡焉来攻。
朽骨谅已尽，遗祸犹无穷。
西斋秋感二十首·其九
作者：方回
朝代：宋

我家清溪上，门临紫阳山。
有一不死人，垂云遨其间。
□□所着书，隻字不可删。
上言造化枢，下述性命关。
一读□□病，再读开心颜。
读之三十年，骑鹄超尘寰。
苍生苦无福，朽竹秋苔斑。
浪求西王母，八骏空迴环。
西斋秋感二十首·其二
作者：方回
朝代：宋

尼父叹逝川，匪惜岁月流。
斯道未尝绝，是身当自修。
苍姬尚可为，遽已云继周。
代谢理必尔，天命夫何尤。
骚人痛楚亡，哀怨悲凛秋。
汝能护青阳，终不黄落不。
至人尽其心，分外非吾忧。
所以牛山泪，徒为晏子羞。
西斋秋感二十首·其二〇
作者：方回
朝代：宋

江上枫已丹，林中橘犹绿。
天寒百骸痛，抱膝玩幽独。
生世六十年，鲜荣足忧辱。
赋归弃空庐，惜此数竿竹。
儿孙共十辈，何计给饘粥。
万事不如人，唯诗尚可读。
秋感二十篇，夜断朝復续。
开樽寘前庭，一杯歌一曲。
西斋秋感二十首·其五
作者：方回
朝代：宋

蛇鼠必夜出，鸱鸮以暗鸣。
有时亦不然，白昼或纵横。
风俗昔忠厚，文物当承平。
一夫负微慝，不逃清议评。
古道□□丧，时危惊乱兵。
姦黠逞所为，气骄货宝盈。
一有指与讥，祸患可立生。
儒士菜色面，仰天但吞声。
西斋秋感二十首·其八
作者：方回
朝代：宋

明年七袠开，头白焉用悲。
佚乐或早死，老穷君勿嗤。
幼小入学堂，忆我十岁时。
堂宇化为灰，无復同学儿。
二十上京华，生齿何熙熙。
千万骨已朽，世换朝市移。
夜枕念此事，百感心自知。
飒飒落叶堕，浩浩寒风吹。
西斋秋感二十首·其六
作者：方回
朝代：宋

老态夜乃见，终无甜梦期。
西斋卧空壁，适值残□□。
□□寒雨来，此声世谁知。
四更远鸡鸣，披衣起题诗。
舌根涎唾尽，汲泉潄空颐。
聊写鬰结心，稍寄幽婉辞。
量近何所苦，骛远将焉思。
一夕漏鼓五，不寐常四之。
西斋秋感二十首·其四
作者：方回
朝代：宋

血气少未定，所见恨浅局。
百炼至老成，精力已不足。
所□着法言，纪事纂实录。
向来窃有志，迟迴未欲速。
□□□□尽，断简浩难续。
意长岁月短，雪髪忽已秃。
德功两莫攀，其次当自勖。
山中假余年，不远尚可復。
西斋秋日杂书五首·其三
作者：方回
朝代：宋

闲闲闭园门，默默坐书室。
幽幽绝来人，寂寂度长日。
苦桃何纍纍，秋颗压枝密。
桃苦不可食，熟烂未忍摘。
时闻落地声，诗思若有得。
西斋秋日杂书五首·其二
作者：方回
朝代：宋

高树夕影疏，老荷秋气馥。
雨余绚斜照，寓此池上目。
鸣蝉一何厉，坐嘆白日速。
东家失其儿，忽骇邻妇哭。
归兮空山中，幽啸抱吾独。
西斋秋日杂书五首·其四
作者：方回
朝代：宋

百间以买屋，万卷以买书。
书多读不既，屋宽住有余。
彼索子钱者，日夜号庭除。
勇锐割此物，煎迫姑少纾。
老勿费眼力，村墟亦可居。
西湖答
作者：方回
朝代：宋

浓妆淡抹比蛾眉，多谢苏仙内翰诗。
若使朝适无宰嚭，未妨宫掖有西施。
西湖答
作者：方回
朝代：宋

浓粧淡抹比蛾眉，多谢苏仙内翰诗。
若使朝廷无宰嚭，未妨宫掖有西施。
西湖答
作者：方回
朝代：宋

濃粧淡抹比蛾眉，多謝蘇仙內翰詩。
若使朝廷無宰嚭，未妨宮掖有西施。
西齋
作者：方回
朝代：宋

偶得西齋字，向西開此齋。
人間詩眼少，天下夕陽佳。
西齋不寐三首·其一
作者：方回
朝代：宋

夜卧戶不閉，夫豈無窺覦。
偷兒定知我，空室一物無。
向來窮太守，解官五載餘。
小兒近挈累，故鄉已寧居。
棄屋竢買□，竣事將屆途。
囊中米幾斗，案上數帙書。
弊衣及破褐，載之不盈車。
饑寒久安命，不寐何所謨。
欹枕背暗燈，自笑如鰥魚。
早知事乃爾，曷不傾我壺。
西齋不寐三首·其三
作者：方回
朝代：宋

寒近衣猶單，暑退扇已擲。
生世成何事，卧念夜歎息。
四壁候蟲鳴，不啻千且百。
其鳴果何謂，霜□還復蟄。
大塊□□民，生死互促迫。
嗷嗷食土毛，滅去竟無迹。
髧髦昔何□，□今曶六十。
於道粗有聞，屢空未爲厄。
意長歲年短，慮闊世俗窄。
欲爲熟睡謀，可無伯倫德。
西齋不寐三首·其二
作者：方回
朝代：宋

午醉稍就寢，甜夢何翩翩。
晚醒潄茗飲，終夕斯無眠。
初數一二鼓，乃至三四遷。
草根沸蟋蟀，鴟鴞號樹顛。
衆靜汝獨否，誰實使之然。
聚螢車生憤，飯牛甯子歎。
吾衰百念灰，曷爲不遑安。
天宇未肯白，秋氣令人酸。
孰是無憂者，恬然衾帷間。
鬼神知此心，起盥書短篇。
西齋秋感二十首·其一
作者：方回
朝代：宋

少年妄有意，與世扶危顛。
神遊渺八極，詎嘗□□□。
□□覆天地，鼎沸同熬煎。
勺水空自揚，偶茲微命完。
貪夫遂□欲，得所恬以安。
君子抱古見，十事十不然。
觀人眼難開，不如返自觀。
此心既已了，口亦何必言。
西齋秋感二十首·其一〇
作者：方回
朝代：宋

聽雨勝觀雨，觀雨須高樓。
細雨或終日，高樓令人愁。
不如空齋夜，聽雨詩思幽。
雨作樹聲洶，萬葉鳴颼飀。
雨止簷聲絕，忽續一滴秋。
此時佳句來，自得不待求。
暮年識此味，□廬真宜休。
何如大醉眠，紅日生床頭。
西齋秋感二十首·其一一
作者：方回
朝代：宋

鐘動市聲絕，夜禁嚴鞭笞。
獨許浮屠氏，鐃唄恣□□。
□□有病死，信巫不信醫。
既死又信佛，佛事殊不貲。
兒女數歡戲，頓失哭泣悲。
一家不若是，里巷訕笑之。
高堂十七篇，豈不存喪儀。
世事無一古，儒業偏獨衰。
西齋秋感二十首·其一七
作者：方回
朝代：宋

齊梁陳隋詩，真可以不作。
至如晉宋間，淵明可無學。
盲統集文選，似以刖報璞。
後生今寒蟬，焉識獨唳鶴。
緬懷東籬間，用意極玄邈。
筆勢所到處，足與二雅角。
心期重華並，襟度大庭朴。
瓶空無酒斟，肯受寄奴託。
西齋秋感二十首·其一三
作者：方回
朝代：宋

木落雨淅瀝，燈昏鼠窺覦。
早卧定不寐，魯經略卷舒。
共姬一婦人，葬與嫁之初。
四十三年間，九見褒筆書。
傅母夜闕一，甘就焚如枯。
表此以愧彼，有軀不如無。
西子沼人國，改事遨五湖。
嗟嗟東昏侯，猶不失玉奴。
西齋秋感二十首·其一九
作者：方回
朝代：宋

吾所學詩伯，近世惟二陳。
稍換後山骨，復寫簡□□。
□□足活法，亦復窺天珍。
妙年張文潜，晚節呂居仁。
書名始畫屋，但疏勿與親。
雍容曳紳裾，彼爲何等人。
去去白雲外，保此詩酒身。
我死或不死，汝死爲埃塵。
西齋秋感二十首·其一二
作者：方回
朝代：宋

靈運永嘉日，玄暉宣城時。
池草既清唱，窗岫亦妍辭。
郡勝山水媚，心賞良足怡。
廟廊有顔沈，味合深己知。
桐瀨較二□，川嶺信復奇。
拙陋方二謝，豈不粗能詩。
兵革值遷變，衣冠逢亂離。
已矣莫我識，悵焉歸棹遲。
西齋秋感二十首·其一五
作者：方回
朝代：宋

里選出井田，賢能貢王都。
亦有起農畔，在官爲胥徒。
河汾著中說，明明析二途。
鞭算尚察此，廢吏寧用儒。
顧義不顧利，可與論唐虞。
識字不識理，止合供走趨。
一日抱公牘，千金肥爾軀。
槁項泥六籍，歲晏寒無襦。
西齋秋感二十首·其一八
作者：方回
朝代：宋

寒士足奇士，貴人多俗人。
俗人尚自可，盜賊乘風塵。
子美客長安，悲歌驚鬼神。
柄國者誰子，曲江近前嗔。
逆臣自此起，强藩由是振。
乃至餓隸輩，貂冕垂長紳。
狼狽老拾遺，拾橡逃隴岷。
我每讀其詩，吞淚聲酸辛。
西齋秋感二十首·其一六
作者：方回
朝代：宋

欲雨雨不墮，謂晴晴無期。
秋陰白日暗，黯淡寒雲垂。
華盛不長保，百卉忽已衰。
蕭颯枯草中，嘉菊遺妍姿。
淵明但熟醉，不作騷人悲。
悲更盛於騷，俗士焉得知。
感極每欲死，唯酒能寬之。
幸有杯中物，勿惜時一持。
西齋秋感二十首·其一四
作者：方回
朝代：宋

如仁故宜褒，小器自當貶。
聖言存至公，功罪豈相□。
□□微此人，孰禦匪茹玁。
歸坫備大夫，亦已越繩檢。
末季饒檮餮，妄自作崖厂。
聘室至無算，食玉不云忝。
絲毫靡建立，日夜煽虐焰。
攫啖知飽足，曾不如猿嗛。
西齋秋感二十首·其七
作者：方回
朝代：宋

孤燈閲近史，傷哉宣靖中。
起兵破中原，不在鴨綠東。
乃在江之南，臨川一老翁。
文高學本僻，行急名驟穹。
性命了未諳，物務藐弗通。
聚斂改法度，開邊興兵戎。
祐符不坐黨，粘斡焉來攻。
朽骨諒已盡，遺禍猶無窮。
西齋秋感二十首·其三
作者：方回
朝代：宋

寂靜無所爲，宴坐觀我天。
此心儼不動，豈即非聖賢。
孰謂軻也死，斯文遂無傳。
鳳麟有嘴角，煎膠寄遺編。
斂之入方寸，可續千古弦。
世人不識察，自眩良獨難。
仲舒聊下帷，子雲姑草玄。
與世留醫方，良醫其舍旃。
西齋秋感二十首·其九
作者：方回
朝代：宋

我家清溪上，門臨紫陽山。
有一不死人，垂雲遨其間。
□□所著書，隻字不可刪。
上言造化樞，下述性命關。
一讀□□病，再讀開心顔。
讀之三十年，騎鵠超塵寰。
蒼生苦無福，朽竹秋苔斑。
浪求西王母，八駿空迴環。
西齋秋感二十首·其二
作者：方回
朝代：宋

尼父歎逝川，匪惜歲月流。
斯道未嘗絕，是身當自脩。
蒼姬尚可爲，遽已云繼周。
代謝理必爾，天命夫何尤。
騷人痛楚亡，哀怨悲凜秋。
汝能護青陽，終不黄落不。
至人盡其心，分外非吾憂。
所以牛山淚，徒爲晏子羞。
西齋秋感二十首·其二〇
作者：方回
朝代：宋

江上楓已丹，林中橘猶綠。
天寒百骸痛，抱膝玩幽獨。
生世六十年，鮮榮足憂辱。
賦歸棄空廬，惜此數竿竹。
兒孫共十輩，何計給饘粥。
萬事不如人，唯詩尚可讀。
秋感二十篇，夜斷朝復續。
開樽寘前庭，一杯歌一曲。
西齋秋感二十首·其五
作者：方回
朝代：宋

蛇鼠必夜出，鴟鴞以暗鳴。
有時亦不然，白晝或縱橫。
風俗昔忠厚，文物當承平。
一夫負微慝，不逃清議評。
古道□□喪，時危驚亂兵。
姦黠逞所爲，氣驕貨寶盈。
一有指與譏，禍患可立生。
儒士菜色面，仰天但吞聲。
西齋秋感二十首·其八
作者：方回
朝代：宋

明年七袠開，頭白焉用悲。
佚樂或早死，老窮君勿嗤。
幼小入學堂，憶我十歲時。
堂宇化爲灰，無復同學兒。
二十上京華，生齒何熙熙。
千萬骨已朽，世換朝市移。
夜枕念此事，百感心自知。
颯颯落葉墮，浩浩寒風吹。
西齋秋感二十首·其六
作者：方回
朝代：宋

老態夜乃見，終無甜夢期。
西齋卧空壁，適值殘□□。
□□寒雨來，此聲世誰知。
四更遠雞鳴，披衣起題詩。
舌根涎唾盡，汲泉潄空頤。
聊寫鬰結心，稍寄幽婉辭。
量近何所苦，騖遠將焉思。
一夕漏鼓五，不寐常四之。
西齋秋感二十首·其四
作者：方回
朝代：宋

血氣少未定，所見恨淺局。
百煉至老成，精力已不足。
所□著法言，紀事纂實錄。
向來竊有志，遲迴未欲速。
□□□□盡，斷簡浩難續。
意長歲月短，雪髪忽已禿。
德功兩莫攀，其次當自勗。
山中假餘年，不遠尚可復。
西齋秋日雜書五首·其一
作者：方回
朝代：宋

居城近城門，前市後山郊。
質明沸柩鼓，徹夜喧僧鐃。
暑病人死多，當此秋夏交。
鹽米鬨賈販，杖絰酸哀號。
倏忽異存歿，所爭常毫毛。
西齋秋日雜書五首·其三
作者：方回
朝代：宋

閑閑閉園門，默默坐書室。
幽幽絕來人，寂寂度長日。
苦桃何纍纍，秋顆壓枝密。
桃苦不可食，熟爛未忍摘。
時聞落地聲，詩思若有得。
西齋秋日雜書五首·其二
作者：方回
朝代：宋

高樹夕影疏，老荷秋氣馥。
雨餘絢斜照，寓此池上目。
鳴蟬一何厲，坐嘆白日速。
東家失其兒，忽駭鄰婦哭。
歸兮空山中，幽嘯抱吾獨。
西齋秋日雜書五首·其五
作者：方回
朝代：宋

對奕不如觀，觀不如聽聲。
獨坐無來客，小軒秋雨晴。
思之有百憂，不思了無情。
萬有皆外物，世重我所輕。
默數前死者，愧茲今獨生。
西齋秋日雜書五首·其四
作者：方回
朝代：宋

百間以買屋，萬卷以買書。
書多讀不既，屋寬住有餘。
彼索子錢者，日夜號庭除。
勇銳割此物，煎迫姑少紓。
老勿費眼力，村墟亦可居。
見李提學所和詩次韻
作者：方回
朝代：宋

南來藉藉已聲先，遥挹清揚意謂然。
果見新詩金擲地，始知餘子管窺天。
三書光範門前拜，一斗長安市上眠。
舊日猖狂俱已矣，輸君衡鑑政高懸。
見梅
作者：方回
朝代：宋

翠竹陰森護槿籬，玉梅庭院粉牆欹。
幾年避地無人住，猶有花開一兩枝。
覽古五首·其一
作者：方回
朝代：宋

人有好與惡，造化無頗偏。
種穀匪種稗，稗實在穀先。
謂天不佑惡，細察似不然。
麟鳳世罕識，蛇虎動百千。
泗水兩師生，萬古大聖賢。
瓢飲短命死，絕糧陳蔡間。
雍徹柄魯政，膾肝延天年。
氣運苟如此，周衰何足言。
覽古五首·其三
作者：方回
朝代：宋

父子具曰聖，相謂爲仲尼。
獨於春秋學，盲心無能稽。
僻說竺老滓，苛政斯鞅靡。
神天有弗察，大柄斯人尸。
典午起九死，衆鬼宗魔師。
紫宮坐張楚，赤縣生劉齊。
鏐帥豈辦□，□阜實召之。
至今二百年，遺禍殃蒸黎。
覽古五首·其二
作者：方回
朝代：宋

讀書以脩身，末惟利之漁。
夏侯詫拾芥，桓榮陳其車。
初學瞇訓詁，利心已炎如。
爲吏未識字，嗜賄不顧軀。
青青陵陂麥，歌聲何舒舒。
金椎勿造次，恐傷口中珠。
豈不事詩禮，所爲乃凶渠。
用世率此輩，生靈夫何辜。
覽古五首·其五
作者：方回
朝代：宋

六經樂故亡，三禮復不完。
名數頗舛剌，或亦疑同官。
易詩書春秋，論孟庸學篇。
彌縫救破斷，誰實心斯傳。
始以營道翁，終之紫陽仙。
堂堂七君子，如日常在天。
有暮必有旦，豈無來者賢。
大匠一朝作，繩墨其拾旃。
覽古五首·其四
作者：方回
朝代：宋

賢者儻畏死，世論終不公。
古若不置死，何藉誅妖凶。
荆舒底姦鬼，廟食丘軻同。
舉世知其非，囁嚅不敢攻。
著書斥日錄，獨一陳了翁。
禍至裂宇宙，板蕩中原空。
筆削討厥罪，乃在乾淳中。
我讀四朝史，方知天聽聰。
觀喪事
作者：方回
朝代：宋

悠悠誰到百年身，百萬杭民一聚薪。
棺內棺前爭幾許，挽郎自是白鬚人。
觀圃
作者：方回
朝代：宋

行行觀我圃，物理析秋毫。
日夜新花發，春秋老樹高。
力耕何所獲，甕灌未爲勞。
天地一樽酒，螟蛉視爾曹。
觀岸樹
作者：方回
朝代：宋

行舟觀岸樹，意若有不足。
豈惟檉柳楊，亦頗間篁竹。
猥瑣匪大材，誰謂真不曲。
北風稍向南，南風稍向北。
弱質不自由，隨風作反覆。
我家有喬松，似是千秋木。
下無藤蘿纏，上無禽鳥宿。
清陰蔭百畝，毅然立于獨。
八風吹不動，矧肯變寒燠。
是可託吾廬，隠居于此卜。
焉能江湖間，浪與此輩逐。
觀燈小酌十四夜半大風而雨
作者：方回
朝代：宋

皓月微紅映落霞，試呼樽酒答年華。
柑爲天下無雙果，梅是春前第一花。
自古良辰難得友，暫時老子不思家。
夜深忽作大風雨，樂事元來亦未奢。
觀蟻遷知雨
作者：方回
朝代：宋

行行密密復疏疏，銜子沿階粟粒如。
幾夜夏寒疑未雨，槐安國有五行書。
觀食嘆
作者：方回
朝代：宋

里巷有窮叟，頹屋僅四壁。
晨出暮乃歸，升合頼筋力。
何能致大嚼，所具但糲食。
上以飫老妻，下以毓子息。
每飯焉得飽，醯醤或弗給。
懽然咀啖間，相對無戚色。
誰家粗祿仕，粱肉頗豐殖。
至親本不多，辛苦養奴客。
雕盤割玉脂，香甑淅珠粒。
精腶及美糗，俊味豈易得。
大姬挾怨怒，不舉至日昃。
小婢亦仰面，屏置若棄擲。
政爾萬金重，不作一錢直。
主人敢興問，翠眉愈煩嘖。
乃知鐘鼎門，庖宰刀机赤。
不如□□底，破鐺煮蕎稷。
见李提学所和诗次韵
作者：方回
朝代：宋

南来藉藉已声先，遥挹清扬意谓然。
果见新诗金掷地，始知余子管窥天。
三书光范门前拜，一斗长安市上眠。
旧日猖狂俱已矣，输君衡鑑政高悬。
见梅
作者：方回
朝代：宋

翠竹阴森护槿篱，玉梅庭院粉墙欹。
几年避地无人住，犹有花开一两枝。
观丧事
作者：方回
朝代：宋

悠悠谁到百年身，百万杭民一聚薪。
棺内棺前争几许，挽郎自是白鬚人。
观岸树
作者：方回
朝代：宋

行舟观岸树，意若有不足。
岂惟柽柳杨，亦颇间篁竹。
猥琐匪大材，谁谓真不曲。
北风稍向南，南风稍向北。
弱质不自由，随风作反覆。
我家有乔松，似是千秋木。
下无藤萝缠，上无禽鸟宿。
清阴荫百亩，毅然立于独。
八风吹不动，矧肯变寒燠。
是可託吾庐，隠居于此卜。
焉能江湖间，浪与此辈逐。
观蚁迁知雨
作者：方回
朝代：宋

行行密密復疏疏，衔子沿阶粟粒如。
几夜夏寒疑未雨，槐安国有五行书。
观食嘆
作者：方回
朝代：宋

里巷有穷叟，颓屋仅四壁。
晨出暮乃归，升合頼筋力。
何能致大嚼，所具但粝食。
上以饫老妻，下以毓子息。
每饭焉得饱，酰醤或弗给。
懽然咀啖间，相对无戚色。
谁家粗禄仕，粱肉颇丰殖。
至亲本不多，辛苦养奴客。
雕盘割玉脂，香甑淅珠粒。
精腶及美糗，俊味岂易得。
大姬挟怨怒，不举至日昃。
小婢亦仰面，屏置若弃掷。
政尔万金重，不作一钱直。
主人敢兴问，翠眉愈烦啧。
乃知钟鼎门，庖宰刀机赤。
不如□□底，破铛煮荞稷。
览古五首·其二
作者：方回
朝代：宋

读书以修身，末惟利之渔。
夏侯诧拾芥，桓荣陈其车。
初学瞇训诂，利心已炎如。
为吏未识字，嗜贿不顾躯。
青青陵陂麦，歌声何舒舒。
金椎勿造次，恐伤口中珠。
岂不事诗礼，所为乃凶渠。
用世率此辈，生灵夫何辜。
览古五首·其五
作者：方回
朝代：宋

六经乐故亡，三礼復不完。
名数颇舛剌，或亦疑同官。
易诗书春秋，论孟庸学篇。
弥缝救破断，谁实心斯传。
始以营道翁，终之紫阳仙。
堂堂七君子，如日常在天。
有暮必有旦，岂无来者贤。
大匠一朝作，绳墨其拾旃。
览古五首·其四
作者：方回
朝代：宋

贤者傥畏死，世论终不公。
古若不置死，何藉诛妖凶。
荆舒底姦鬼，庙食丘轲同。
举世知其非，嗫嚅不敢攻。
着书斥日录，独一陈了翁。
祸至裂宇宙，板荡中原空。
笔削讨厥罪，乃在干淳中。
我读四朝史，方知天听聪。
解悶
作者：方回
朝代：宋

苦吟成癖習，多難迫衰年。
生理終無頼，詩名似許專。
剛腸百鍊勁，老筆萬鈞懸。
得失元相半，乾坤本不偏。
解闷
作者：方回
朝代：宋

苦吟成癖习，多难迫衰年。
生理终无頼，诗名似许专。
刚肠百炼劲，老笔万钧悬。
得失元相半，干坤本不偏。
計桐江續稿九卷卷百首書其末
作者：方回
朝代：宋

詩律中年悟，嫌工更恐肥。
獨行無與語，每出又空歸。
薑棗頻煎藥，袍衫屢換衣。
病身自無頼，猶忍泄天機。
記三月十日西湖之遊呂留卿主人孟君復方萬里爲客
作者：方回
朝代：宋

丙申上巳七日後，一主二賓夫豈偶。
遣車却騎錢塘門，主人滿船富殽酒。
別喚輕船載僕從，大船品字著三友。
旁觀指點知爲誰，對峙玉人間白叟。
豈無識者訝此老，不愧妙年兩賢守。
孟侯呂侯將相家，早綰金章紆紫綬。
方干雲孫聳吟肩，左右鼎鼐中瓦缶。
雖然蘭臭尚同心，劇談鋒起各虛受。
是日杭人詫佛事，焚寄冥財聽僧誘。
公子王孫傾城出，姆携艷女夫挈婦。
放生亭遠騖長堤，保叔塔高陟危阜。
居然紅裙濕芳草，亦有瑜珥落宿莽。
暖熱已極天色變，大風滔天怒濤吼。
篙師繚繞孤山背，倘佯裏湖保無咎。
百舠千舫第二橋，四聖觀前依古柳。
春色濃時良佳哉，遊人聚處可拾否。
一杯一杯入醉鄉，詼嘲謔笑無不有。
泉幣重費忘多少，歌妓頻呼雜妍醜。
似狂非狂癡非癡，何啻萬衆悉迴首。
我時頹然乎其間，看朱成碧辰至酉。
健啖晚菘兼早韭，快賞調冰仍雪藕。
歸途恍然了不記，曉窗半醒卧噎嘔。
一日之樂三日病，寧負衰軀護饞口。
願從孟侯觴呂侯，更著百千沽十斗。
記正月二十五日西湖之遊十五首·其一
作者：方回
朝代：宋

來輿去馬禁城空，豐樂樓消一炬紅。
說與吳儂莫惆悵，龍墀猶化梵王宮。
記正月二十五日西湖之遊十五首·其一〇
作者：方回
朝代：宋

一犁酥潤萬牛耕，飯碗人間係死生。
公子樓頭賞春雨，杏花樹上聽新鶑。
記正月二十五日西湖之遊十五首·其一一
作者：方回
朝代：宋

千山斫入亞夫營，佳墅名園怕近城。
頼是白公資佛力，小留蒼翠作秋聲。
記正月二十五日西湖之遊十五首·其一三
作者：方回
朝代：宋

相逢劍客曳長巾，曾道西湖看盡人。
石屋雨來春樹暗，人琴兩已作埃塵。
記正月二十五日西湖之遊十五首·其一二
作者：方回
朝代：宋

業已通名敢退無，小爲性命忍須臾。
十年朝士知何限，不許遊湖許見湖。
記正月二十五日西湖之遊十五首·其一五
作者：方回
朝代：宋

蘇公堤畔水如天，又見侵疆築葑田。
遥望橫斜似棋局，飛烏翹鷺自爭先。
記正月二十五日西湖之遊十五首·其一四
作者：方回
朝代：宋

六橋簫鼓日喧天，誰料年來漸索然。
興廢榮枯都不識，一家活計一漁船。
記正月二十五日西湖之遊十五首·其七
作者：方回
朝代：宋

身爲帝傅辯章公，慎恤奇丸侈後宮。
更欲長生汲丹井，山中笑倒葛仙翁。
記正月二十五日西湖之遊十五首·其三
作者：方回
朝代：宋

一夜緇郎剗醮壇，三清四聖化泥團。
也曾輸與林靈素，頂上曾纓德士冠。
記正月二十五日西湖之遊十五首·其九
作者：方回
朝代：宋

容堂何地可容人，一語忠規坐殺身。
母死明年爾亦死，盜名猶謂再庚申。
記正月二十五日西湖之遊十五首·其二
作者：方回
朝代：宋

情知太乙已西遊，築館焉能强挽留。
此老平生讓人者，佛來我去尚何求。
記正月二十五日西湖之遊十五首·其五
作者：方回
朝代：宋

石梁石柱石爲碑，山拔泉飛石可移。
兩玉堂仙一髠叟，自應名字萬年垂。
記正月二十五日西湖之遊十五首·其八
作者：方回
朝代：宋

炎炎赫赫忽荒寒，敗瓦頹牆百頃寬。
誰識舊朝大丞相，手携紅妓倚闌干。
記正月二十五日西湖之遊十五首·其六
作者：方回
朝代：宋

空埋貞觀蘭亭字，再出文城玉枕書。
想見八梅塚無物，生前曾笑馬相如。
記正月二十五日西湖之遊十五首·其四
作者：方回
朝代：宋

千樹梅花斫半無，有人更欲涸西湖。
曾思慎勿近前日，不看老彭觀井圖。
記火
作者：方回
朝代：宋

吾州斗大城，辛丑爇於火。
予時年十五，天地一蜾蠃。
竄身城北門，尚憶雙髻鬌。
秋暑七月半，洶湧沸炎堁。
日午饑無食，枝頭得梨果。
不謂心尚孩，析薪未克荷。
先君儒起家，負冤踣奔播。
赭垣獲苟免，小宅亦云頗。
先祖之舊居，竟弗脫此禍。
二三叔父家，貲産素不夥。
焚如既已酷，生理各坎軻。
老者漸喪亡，頼嘗教敕我。
田屋悉破散，江湖走一舸。
掇科敭歷久，身幸青紫裹。
中年營一區，稍於己意可。
紫陽正面南，烏聊在其左。
前榮藝花木，後圃蒔菜蓏。
軍興盜賊起，萬卷破甑墮。
乙未九月災，天特赦么麽。
巋然七十翁，吾其理歸柁。
記遊自次前韻
作者：方回
朝代：宋

百歲十分過七分，僥倖古來所希有。
尋壑經丘詎得知，揣謂偷閒問花柳。
未暇扶杖支疲癃，每羞照鏡現老醜。
商洛隠遁似輩行，幽并游俠豈朋耦。
朝哦雅什諷騷些，夜玩易爻測玄首。
焚膏空餘冰檗心，補衮不到犁鋤手。
驚思此生如掣電，昨日黄童今白叟。
炙眉折肱了不悔，愛評文字判是否。
包藏彼且城府深，骾直我乃肺肝嘔。
爾來何止師左次，三十六策上策走。
况如韓子生之辰，牛奮其角箕張口。
梯衝百道公輸攻，一默不答堅墨守。
城西俊遊小不忍，焉能軒左復輊右。
蘭亭梓澤座有人，足與德功參不朽。
是日已嘗穀雨茶，是歲木星守南斗。
是集舉杯各見釂，淺量可能一敵九。
坐視喧譁醉愈恭，不記俎奇忘豆偶。
麥熟在即麴糵富，更願所至可賒酒。
情懷坦蕩尚真率，滋味淡薄保長久。
寧從散人盟狎鷗，勿作功臣烹走狗。
訪吳式賢歸賦詩復以未用韻成篇如前數
作者：方回
朝代：宋

秋仲已數晨，殘暑饕餘威。
兩旬赫斯旱，歲事將告饑。
五穀既不熟，百卉亦具腓。
白露輟救田，巫祝絕禱祈。
泱漭原野間，行行策征騑。
所至問父老，最苦螟與蜚。
官府發令寬，疲甿猶庶幾。
奈何迫賦役，有弦終無韋。
初筮或金紫，不復先綠緋。
牛羊爲求芻，今乃如獵圍。
戚籲良易察，厥病不在厞。
適我故友家，美奐思如翬。
謂言綠林輩，秉畀灰炎煇。
別墅今尚佳，細故未足欷。
明窗可教子，辛苦出螢幃。
地出禁酒界，煮魚刲豪豨。
飣果燦□棗，芼羹芬藿薇。
老衰感嘉意，滿斟餘十揮。
繆忝五年長，一命先登畿。
三益夙好在，萬事危途非。
此來聽所談，字字侔珠璣。
終當簉鳳沼，否亦齒虎闈。
民瘼熟覽采，一一牋斧扆。
何乃懷其寶，不受良工睎。
昔□更四稔，泮水擷藻芹。
晚節豈倦遊，故託左臂痱。
訪唐師善山居
作者：方回
朝代：宋

苕溪南問舊長橋，渡水穿雲不作遥。
迂道征鞍何自苦，隔林吟屋屢相邀。
晚晴濃淡烟俱好，春近高低雪盡消。
尚覺粗材欠詩料，政須餘馥乞唐瓢。
訪臨川楊仲權于天慶
作者：方回
朝代：宋

隠居何所爲，性懶絕造請。
駕言東城東，恍兮異人境。
脩廊寂無聲，未忍踐竹影。
獨立味玄澹，徐步入深冷。
秋光照虛庭，拱揖冠服整。
中有專氣翁，學道早脫穎。
誠極語謝飾，幾動意潜領。
煮茶雜椒榝，案酒粲梨梬。
悅神良會稀，遺物閒晷永。
休官陶元亮，遯世陸脩靜。
異代復同調，霞外茲可騁。
研幽挹高致，探妙發遐省。
何言壺中天，心遠塵自辟。
訪西湖鄭高士
作者：方回
朝代：宋

不爲尋仙子，吾能遠出湖。
水濱維舴艋，屋角認椶櫚。
漉甕分紅酒，揮毫寫白鬚。
思詩看素壁，待與再來書。
詩二首·其一
作者：方回
朝代：宋

鸚鵡籠開綵索寬，一宵飛去爲誰歡。
早知黠賊心腸別，肯作佳人面目看。
忍著衣裳辜舊主，便塗脂粉事新官。
丈夫能舉登科甲，可得妖雛膽不寒。
詩二首·其二
作者：方回
朝代：宋

一牝猶嫌將兩雄，趨新背舊片時中。
陡忘前主能爲叛，乍事他人更不忠。
玉碗空亡無易馬，絳桃猶在未隨風。
何須苦問沙吒利，自是紅顔薄老翁。
詩思
作者：方回
朝代：宋

野眺荒山外，詩愁細雨中。
肯令一字俗，已拚百年窮。
病體皮膚皺，寒庖糗餌空。
戎葵獨何事，故作向人紅。
詩思十首·其一
作者：方回
朝代：宋

大雅嗟麟筆，離騷嘆鳳弦。
猗那誰與敵，羌蹇尚堪傳。
步仰曹劉獨，名歆李杜專。
無時吾不夢，携酒訪斜川。
詩思十首·其一〇
作者：方回
朝代：宋

蛇起新州荻，溫玄業不成。
已無司馬氏，猶有石頭城。
北伐中原捷，南歸大物更。
菊花籬下酒，萬古一淵明。
詩思十首·其七
作者：方回
朝代：宋

俗子欺詩客，詩成未易工。
虛聲難忝竊，生理早窮空。
謠諑無庸聽，諄譫爾未通。
阮公青白眼，留取送飛鴻。
詩思十首·其三
作者：方回
朝代：宋

萬古陶兼杜，誰堪配饗之。
赦還儋耳海，謫死瘴城宜。
無己玉堂凍，去非榕嶺馳。
更添韓與柳，欲築八賢祠。
詩思十首·其九
作者：方回
朝代：宋

苕溪漁隠老，家在績溪東。
苦學多前輩，評詩出此翁。
生年同孔氏，傳道仰文公。
爛却沙頭月，誰參到此中。
詩思十首·其二
作者：方回
朝代：宋

老子持公論，評詩衆勿驚。
更無雙子美，止有一淵明。
響接東坡和，肩隨太白名。
吾嘗圖畫像，釋菜四先生。
詩思十首·其五
作者：方回
朝代：宋

素甚鄙南嶽，幸嘗忝雪窗。
格高爲第一，意到自無雙。
倏忽千軍陣，雍容九鼎扛。
僧敲作手勢，吾可賈長江。
詩思十首·其八
作者：方回
朝代：宋

忝竊嚴陵郡，依稀陸放翁。
作詩踰萬首，浪仕只千窮。
醉卧三更後，閒吟兩紀中。
時時落幽夢，漁笛鑑湖東。
詩思十首·其六
作者：方回
朝代：宋

楊劉崑體變，誰實擅元功。
萬古推梅老，三辰仰醉翁。
穆脩先漢筆，魏野盛唐風。
今日何人悟，江湖慟阮窮。
詩思十首·其四
作者：方回
朝代：宋

滿眼詩無數，斯須忽失之。
精深元要熟，玄妙不因思。
默契如神助，冥搜有鬼知。
平生天相我，得句匪人爲。
說詩
作者：方回
朝代：宋

齒髪侵尋落，風霜取次秋。
口須湔乳臭，川合向東流。
沈宋中嘗悔，江湖晚更羞。
此聲專老杜，猶俟到夔州。
誰識
作者：方回
朝代：宋

梅花香未已，早是杏花時。
身老春遊倦，心恬夜夢知。
百杯聖俞酒，萬首放翁詩。
肉眼今誰識，神仙世有之。
謁東坡祠
作者：方回
朝代：宋

至和嘉祐政途開，老鳳將雛出蜀來。
父子聲名天宇小，弟兄筆陣海潮回。
岷峨一氣鍾三傑，杜富諸賢得異材。
二百年來拜遺像，堂堂直氣尚崔嵬。
謝客二首·其一
作者：方回
朝代：宋

夢到紅雲玉殿來，骨凡無路住蓬萊。
鶴身欲向仙官舞，病翅褵褷展不開。
謝客二首·其二
作者：方回
朝代：宋

時脫蓑衣當酒錢，江天身世一漁船。
七旬衰老人無識，林下休官十五年。
謝康使君見訪示詩觀奕慶之
作者：方回
朝代：宋

妙年曾到鳳凰池，五馬能臨六枳籬。
量淺最難勝滿酒，著低何敢抗高棋。
森嚴法度蠶頭字，瘦硬丰標鶴膝詩。
自笑書癡了無得，文章太守是吾師。
謝張師道廣文見過二首·其一
作者：方回
朝代：宋

曩讀登科記，高標我已驚。
名如程子字，字是後山名。
可但於詩妙，終當以道鳴。
將無嫌落殖，亦許定交盟。
謝張師道廣文見過二首·其二
作者：方回
朝代：宋

爽氣橫空闊，清談絕輩流。
嘶驄能枉顧，漫刺肯輕投。
敢謂官無冷，其如學更優。
榮途未須捷，恐隔舊交遊。
謝張慵庵文煥見訪
作者：方回
朝代：宋

兩年夢寐記冰姿，再挹丰標勝舊時。
形穢自憐吾更老，味同乃幸獨相知。
幽花野竹頻移座，薄酒清茶共說詩。
晚色柴門掛新月，玉驄欲上步猶遲。
謝張老山御史慶予七十
作者：方回
朝代：宋

身是空中一點塵，心包天地却無垠。
隨緣任運勤收斂，補過知幾暗省循。
孰料百年登七袠，深慚白髪對青春。
江梅欲結枝頭子，合放餘花次第新。
謝汪以南借書惠米
作者：方回
朝代：宋

政是黄梅欲近時，山城雲滃雨垂垂。
斷橋沒碓驚新漲，濕藁泥蔬續晚炊。
乞米已慚顔氏帖，賣書還笑杜陵詩。
廣文絕少充枵甑，更肯芸籤借一鴟。
識山堂會飲
作者：方回
朝代：宋

醉筇斜倚杏花風，邂逅高堂六客同。
寓世常如超世外，識山何待到山中。
去鴻新燕催春色，殘雪晴霞媚晚空。
一筆寫成真面目，試憑華表問仙翁。
讀四明尊堯集
作者：方回
朝代：宋

大道行天如日月，羣兒簸弄竟何如。
自悲責沈曾爲學，安得尊堯更有書。
義膽輪囷千古在，神州攻戰百年餘。
誣辭逆像今俱已，猶恐忠賢恨未祛。
讀太原王氏家記二首·其一
作者：方回
朝代：宋

卧冰公相舊家聲，紀載鏗鏘樂九成。
大姓江山同久遠，雄文日月競光明。
雙親强健躋高壽，兩紀休閒致盛名。
冠豸澄清聊一出，萬鍾千駟未爲榮。
讀太原王氏家記二首·其二
作者：方回
朝代：宋

中原表表日星垂，積善傳家泗水湄。
一瓣心香鄒國廟，八分手筆嶧山碑。
檢身粹行言相應，報國精忠孝可移。
千萬人中無一二，庭闈偕老及期頤。
讀子游近詩復次前韻二首·其一
作者：方回
朝代：宋

江湖流輩互相高，刻楮摶沙漫自勞。
孰肯剖腸湔垢滓，始能落筆近風騷。
通疏障礙河東注，剔抉幽微鬼夜號。
漢魏以來數人耳，曲須和寡始爲遭。
讀子游近詩復次前韻二首·其二
作者：方回
朝代：宋

射至於侯又中侯，盍求諸己勿人求。
欲升海底珊瑚樹，不藉沙邊舴艋舟。
急要瑳磨刪俚語，可容藻鑑徇常流。
端能過我論茲事，一聽盆繅軋軋抽。
讀孟信州和方亨道六月雨時當雪天改爲欲作雪先作雨次韻
作者：方回
朝代：宋

欲作雪，先作雨，十月墐戶入室處。
東作豐登未可期，南方瘴癘已堪禦。
去年雪不及臘間，霜天桃杏敷紅顔。
今年夏竟無冰賣，富屋錢謾堆如山。
秋來數郡融風烈，萬舍煙灰千屋拆。
驕陽失性化爲霖，鞭蛟笞龍精髓竭。
救火救水不少閒，民生下土何其難。
此時早降六花瑞，時寒休徵猶可還。
雁低樓外彤雲起，萬里北風開爽氣。
雨聲一變爲霰聲，霰效前驅雪踵至。
古稱民以食爲天，天欲飽民殊易然，但恐燮理無真賢。
果能燮理得真賢，豈不一白二白三白年年當有年。
讀孟君復贈岳仲遠詩勉賦呈二公子
作者：方回
朝代：宋

維岳武穆王，復讎議不合。
老檜賣中原，神龍困蟻𠾱。
維孟忠襄公，緩兵策弗納。
清之三京師，萬衆死者卅。
憸黨梗國論，孰與噬而嗑。
世事可流涕，循至虞不臘。
秦鄭兩姦駔，百年棺已闔。
骨朽遺臭在，厥後極茸闒。
岳氏家幾傳，陽羨溪山市。
故書三萬卷，金石爛模搨。
孟氏神童孫，卜宅占苕霅。
詩聲鸞鳳鳴，衆作掃蛙蛤。
猗歟先王公，百戰動摧拉。
身在國庶幾，心與天響答。
造物報勳裔，縱未黄其閤。
各各神仙姿，不受塵土雜。
臭味崇芝蘭，情誼篤鶼鰈。
著我珠玉間，鬢蓬愧衰颯。
冷話暗燈火，清宴倒壺榼。
時凭城邊樓，同望湖外塔。
二豪馬蹄花，春堤厭蹴踏。
而我枯如僧，山肩一破衲。
未甘脫儒冠，蕭寺求掛搭。
終不望漢廷，安車聘申蓋。
顧獨喜結交，勿疑朋簪盍。
同道脗漆膠，開誠去梔蠟。
將相棨戟門，六轡駕羣軜。
七十返初服，無復韍韎韐。
豈其珠履中，不許青鞋靸。
讀宣樞南山朱公遺集二首·其一
作者：方回
朝代：宋

疽根蟠閫內，命也可由人。
蜀雪猶堅壁，江風已震鄰。
功名拘氣數，文字見精神。
仰藥臨危日，何曾愛此身。
讀宣樞南山朱公遺集二首·其二
作者：方回
朝代：宋

廿年前一見，池口卸帆亭。
老子髯初雪，門生鬢未星。
漢衰諸葛死，楚恨屈原醒。
惻愴觀遺集，猶欣有寧馨。
讀張功父南湖集
作者：方回
朝代：宋

生長勳門富貴中，粃糠將相以詩雄。
端能活法參誠叟，更覺豪才類放翁。
舉似今人誰肯信，元來妙處不全工。
鏤金組繡同時客，合向南湖立下風。
讀放翁詩作
作者：方回
朝代：宋

放翁六十二，起家守嚴陵。
三稔即祗召，禮闈直青綾。
虛翁四十九，外補當兵興。
七稔始受代，萬死脫怨憎。
放翁□□豪，决起天池鵬。
短章異大篇，往往蛟龍騰。
虛翁亦嗜詩，瘦骨枯峻嶒。
欲和郡中作，百冗嗟弗能。
曩讀劍南集，幾夜挑孤燈。
今茲一再讀，憤氣填我膺。
公昔承平日，從容泥軾憑。
嘯詠遍泉石，醉樂多賓朋。
而我值變故，禍患來相仍。
撚鬚意少暇，曉夕惟戰兢。
拙稿千取百，秋暮號蟬蠅。
仰望子陸子，絕意天階升。
忽夢一老仙，電眸齒如冰。
手執玉如意，坐控琴高鯪。
指麾若講授，揖我謂我譍。
大道有壇陛，所□□級登。
汝年故未耄，亢健侔霜鷹。
乞汝九萬牋，但勤攻剡藤。
異日大羅天，後車許汝乘。
西風蕭蕭凉，桐江碧澄澄。
祕訣隠丹崖，古刻刓蒼稜。
萬重雲霧間，往問南山僧。
讀方處士墓誌挽詩題其後閻集賢承旨文趙翰直書傅學士序
作者：方回
朝代：宋

瑰文寶翰勒堅珉，薤露諸篇序更新。
鳳閣鸞臺三學士，羊裘魚釣一詩人。
登金競奮凌雲筆，埋玉如瞻墊雨巾。
逢掖的過二千石，九原不死氣如神。
讀旅悶詩再賦
作者：方回
朝代：宋

身心喜自如，賁趾出無車。
官職休停後，田園廢蕩餘。
寧從若敖餒，不奉子公書。
折檻今煙草，朱雲氣未舒。
讀書遇難字
作者：方回
朝代：宋

癡癖好冥搜，忘憂亦解愁。
劃逢難字窘，遍取韻書求。
忠恕聞何博，昌朝辨亦優。
孚尹能進業，燠休勿包羞。
讀素問十六首·其一
作者：方回
朝代：宋

晝夜雨不止，旬餘復旬餘。
垢衣裹弊絮，念已朱夏初。
逆旅何可處，出門但泥塗。
屬時乏美酒，積悶無由除。
翻閲故篋中，偶得黄帝書。
維昔世未季，曰土牧田駒。
五運今未測，飄驟將焉如。
大谷十二俞，孰砭斯民瘉。
讀素問十六首·其一〇
作者：方回
朝代：宋

嘗富後乃貧，其病名失精。
嘗貴後忽賤，病又名脫營。
區區得喪間，性命繫死生。
不有窮愁者，著書如虞卿。
讀素問十六首·其一一
作者：方回
朝代：宋

故貴或脫勢，封君有敗傷。
良醫所不治，其人神已亡。
秦漢以至今，此事紛披猖。
失侯可種瓜，奈何失國王。
讀素問十六首·其一三
作者：方回
朝代：宋

三陰與三陽，應天之六氣。
五行加相火，於地分六位。
羲畫箕子疇，恐亦出此意。
漢儒災異學，可擇但勿泥。
讀素問十六首·其一二
作者：方回
朝代：宋

凡火以水沃，無不立銷滅。
龍火行雨中，沃水乃愈烈。
甚者則從之，不以寒治熱。
後主先所因，神聖有祕訣。
讀素問十六首·其一五
作者：方回
朝代：宋

鬼臾區所陳，太始天元冊。
後世言陰陽，胥於此焉出。
九星首天蓬，遁甲云古術。
要是秦漢間，良醫所祖述。
讀素問十六首·其一六
作者：方回
朝代：宋

三品別貴賤，四制定奇偶。
主病則用之，上藥或弗取。
得士寒畯可，量才世胄否。
豕苓雞壅言，吾亦聞莊叟。
讀素問十六首·其一四
作者：方回
朝代：宋

用針取工巧，用藥稱聖神。
伯高不盡言，極藝未易臻。
針法今鮮傳，甚於藥殺人。
與落庸醫手，寡欲全其身。
讀素問十六首·其七
作者：方回
朝代：宋

窶人冒殺氣，感寒多兩傷。
貴者不其然，所患由高粱。
美石能發瘨，芳草能發狂。
喜怒不中節，邂逅身亦亡。
讀素問十六首·其三
作者：方回
朝代：宋

上古僦貸季，色脈通神明。
人處禽獸間，於物澹無情。
針石有不用，祝由足移精。
世降尚毒藥，一誤百禍生。
讀素問十六首·其九
作者：方回
朝代：宋

病人有穀氣，面黄無不瘳。
黄不欲太明，如縞裹栝樓。
相工摭緒餘，喜色占眉頭。
得非許負術，亦從岐伯求。
讀素問十六首·其二
作者：方回
朝代：宋

真人古不死，變形能登天。
聖人乃其亞，在宥亦長年。
堯舜壽踰百，猶若腒臘然。
後世妄庸子，多慾求神仙。
讀素問十六首·其五
作者：方回
朝代：宋

素問雖醫書，讀之患不精。
大可用人國，小亦可用兵。
行所勝不勝，逆從决死生。
勿待陰陽間，關格不相營。
讀素問十六首·其八
作者：方回
朝代：宋

方隅各有四，明堂朝八風。
聖人以治世，不受外邪攻。
方士祠太一，貴神分九宮。
禍福初不驗，徒用欺盲聾。
讀素問十六首·其六
作者：方回
朝代：宋

反治非反治，繆刺豈繆刺。
不同將無同，不異所以異。
寒熱故殊途，左右肯易位。
聖賢善用權，初不失經意。
讀素問十六首·其四
作者：方回
朝代：宋

煌煌金蘭室，歷歷玉版文。
伏羲之所爲，傳逮軒轅君。
妙測天人際，豈徒針藥云。
予實有左癖，此豈非三墳。
讀陶集愛其致意於菊者八因作八首·一曰秋菊盈園而持醪靡由
作者：方回
朝代：宋

陶公愛菊滿園秋，甚欲持醪竟靡由。
世事重華那復爾，無錢更覺少陵愁。
讀陶集愛其致意於菊者八因作八首·七曰秋菊有佳色裛露掇其英
作者：方回
朝代：宋

飲酒成詩二十篇，詩成多在菊花邊。
秋英掇取枝頭露，想見朝朝起卯前。
讀陶集愛其致意於菊者八因作八首·三曰菊爲制頹齡
作者：方回
朝代：宋

自性不隨黄落去，始能爲爾制頹齡。
涪翁具眼曾拈出，我爲重吟換鬼聽。
讀陶集愛其致意於菊者八因作八首·二曰空服九華
作者：方回
朝代：宋

金英足可換君骨，綠醑寧當腐我腸。
空服九華無九醖，帝鄉何似醉爲鄉。
讀陶集愛其致意於菊者八因作八首·五曰芳菊開林耀青松冠岩列懷此貞秀姿卓爲霜下傑
作者：方回
朝代：宋

人間紅葉去無蹤，膏沐誰爲百草容。
霜傑同時謚貞秀，抗衡惟許老蟠龍。
讀陶集愛其致意於菊者八因作八首·八曰松菊猶存
作者：方回
朝代：宋

種松今世見松老，種菊常年見菊開。
十一月霜花欲槁，巾車豈可更遲迴。
讀陶集愛其致意於菊者八因作八首·六曰採菊東籬下悠然見南山
作者：方回
朝代：宋

採採東籬迹易尋，悠然見處孰知心。
也曾目送飛鴻否，誰不能揮叔夜琴。
讀陶集愛其致意於菊者八因作八首·四曰塵爵耻虛罍寒華徒自榮
作者：方回
朝代：宋

杯空無酒非瓶恥，恥在虛罍敢怨嗟。
想見此翁不憔悴，天寒猶自有榮花。
讀魏鶴山先生渠陽集五首·其一
作者：方回
朝代：宋

登門四十九年多，細讀公書百遍過。
今歲摘抄靖州作，遯翁堪配不傳軻。
讀魏鶴山先生渠陽集五首·其三
作者：方回
朝代：宋

漢唐臺閣畫功臣，何似宣尼從祀人。
欲繪兩賢繼張呂，臨邛魏老建安真。
讀魏鶴山先生渠陽集五首·其二
作者：方回
朝代：宋

濂翁傳到紫陽朱，復見嘉端此大儒。
一論道原一原道，他求倫擬漢唐無。
讀魏鶴山先生渠陽集五首·其五
作者：方回
朝代：宋

瀛登湘渡偶皆同，一了乾坤此兩翁。
前後身吾雖未信，俱遭權孽肆姦凶。
讀魏鶴山先生渠陽集五首·其四
作者：方回
朝代：宋

投荒彌遠凶徒熾，出督清之狡計行。
得柄欺君例如此，國亡徒剩正人名。
计桐江续稿九卷卷百首书其末
作者：方回
朝代：宋

诗律中年悟，嫌工更恐肥。
独行无与语，每出又空归。
姜枣频煎药，袍衫屡换衣。
病身自无頼，犹忍泄天机。
记三月十日西湖之游吕留卿主人孟君復方万里为客
作者：方回
朝代：宋

丙申上巳七日后，一主二宾夫岂偶。
遣车却骑钱塘门，主人满船富殽酒。
别唤轻船载仆从，大船品字着三友。
旁观指点知为谁，对峙玉人间白叟。
岂无识者讶此老，不愧妙年两贤守。
孟侯吕侯将相家，早绾金章纡紫绶。
方干云孙耸吟肩，左右鼎鼐中瓦缶。
虽然兰臭尚同心，剧谈锋起各虚受。
是日杭人诧佛事，焚寄冥财听僧诱。
公子王孙倾城出，姆携艷女夫挈妇。
放生亭远骛长堤，保叔塔高陟危阜。
居然红裙湿芳草，亦有瑜珥落宿莽。
暖热已极天色变，大风滔天怒涛吼。
篙师缭绕孤山背，倘佯裏湖保无咎。
百舠千舫第二桥，四圣观前依古柳。
春色浓时良佳哉，游人聚处可拾否。
一杯一杯入醉乡，诙嘲谑笑无不有。
泉币重费忘多少，歌妓频呼杂妍丑。
似狂非狂痴非痴，何啻万众悉迴首。
我时颓然乎其间，看朱成碧辰至酉。
健啖晚菘兼早韭，快赏调冰仍雪藕。
归途恍然了不记，晓窗半醒卧噎呕。
一日之乐三日病，宁负衰躯护馋口。
愿从孟侯觞吕侯，更着百千沽十斗。
记正月二十五日西湖之游十五首·其一〇
作者：方回
朝代：宋

一犁酥润万牛耕，饭碗人间系死生。
公子楼头赏春雨，杏花树上听新鶑。
记正月二十五日西湖之游十五首·其一一
作者：方回
朝代：宋

千山斫入亚夫营，佳墅名园怕近城。
頼是白公资佛力，小留苍翠作秋声。
记正月二十五日西湖之游十五首·其五
作者：方回
朝代：宋

石梁石柱石为碑，山拔泉飞石可移。
两玉堂仙一髠叟，自应名字万年垂。
记游自次前韵
作者：方回
朝代：宋

百岁十分过七分，侥倖古来所希有。
寻壑经丘讵得知，揣谓偷閒问花柳。
未暇扶杖支疲癃，每羞照镜现老丑。
商洛隠遁似辈行，幽并游侠岂朋耦。
朝哦雅什讽骚些，夜玩易爻测玄首。
焚膏空余冰檗心，补衮不到犁锄手。
惊思此生如掣电，昨日黄童今白叟。
炙眉折肱了不悔，爱评文字判是否。
包藏彼且城府深，骾直我乃肺肝呕。
尔来何止师左次，三十六策上策走。
况如韩子生之辰，牛奋其角箕张口。
梯衝百道公输攻，一默不答坚墨守。
城西俊游小不忍，焉能轩左復轾右。
兰亭梓泽座有人，足与德功参不朽。
是日已尝谷雨茶，是岁木星守南斗。
是集举杯各见釂，浅量可能一敌九。
坐视喧譁醉愈恭，不记俎奇忘豆偶。
麦熟在即曲糵富，更愿所至可赊酒。
情怀坦荡尚真率，滋味淡薄保长久。
宁从散人盟狎鸥，勿作功臣烹走狗。
记火
作者：方回
朝代：宋

吾州斗大城，辛丑爇于火。
予时年十五，天地一蜾蠃。
窜身城北门，尚忆双髻鬌。
秋暑七月半，汹涌沸炎堁。
日午饥无食，枝头得梨果。
不谓心尚孩，析薪未克荷。
先君儒起家，负冤踣奔播。
赭垣获苟免，小宅亦云颇。
先祖之旧居，竟弗脱此祸。
二三叔父家，赀产素不伙。
焚如既已酷，生理各坎轲。
老者渐丧亡，頼尝教敕我。
田屋悉破散，江湖走一舸。
掇科扬历久，身幸青紫裹。
中年营一区，稍于己意可。
紫阳正面南，乌聊在其左。
前荣艺花木，后圃莳菜蓏。
军兴盗贼起，万卷破甑堕。
乙未九月灾，天特赦么么。
岿然七十翁，吾其理归柁。
访临川杨仲权于天庆
作者：方回
朝代：宋

隠居何所为，性懒绝造请。
驾言东城东，恍兮异人境。
修廊寂无声，未忍践竹影。
独立味玄澹，徐步入深冷。
秋光照虚庭，拱揖冠服整。
中有专气翁，学道早脱颖。
诚极语谢饰，几动意潜领。
煮茶杂椒榝，案酒粲梨梬。
悦神良会稀，遗物閒晷永。
休官陶元亮，遯世陆修静。
异代復同调，霞外兹可骋。
研幽挹高致，探妙发遐省。
何言壶中天，心远尘自辟。
访吴式贤归赋诗復以未用韵成篇如前数
作者：方回
朝代：宋

秋仲已数晨，残暑饕余威。
两旬赫斯旱，岁事将告饥。
五谷既不熟，百卉亦具腓。
白露辍救田，巫祝绝祷祈。
泱漭原野间，行行策征騑。
所至问父老，最苦螟与蜚。
官府发令宽，疲甿犹庶几。
奈何迫赋役，有弦终无韦。
初筮或金紫，不復先绿绯。
牛羊为求刍，今乃如猎围。
戚吁良易察，厥病不在厞。
适我故友家，美奂思如翚。
谓言绿林辈，秉畀灰炎辉。
别墅今尚佳，细故未足欷。
明窗可教子，辛苦出萤帏。
地出禁酒界，煮鱼刲豪豨。
饤果灿□枣，芼羹芬藿薇。
老衰感嘉意，满斟余十挥。
缪忝五年长，一命先登畿。
三益夙好在，万事危途非。
此来听所谈，字字侔珠玑。
终当簉凤沼，否亦齿虎闱。
民瘼熟览采，一一笺斧扆。
何乃怀其宝，不受良工睎。
昔□更四稔，泮水撷藻芹。
晚节岂倦游，故託左臂痱。
访唐师善山居
作者：方回
朝代：宋

苕溪南问旧长桥，渡水穿云不作遥。
迂道征鞍何自苦，隔林吟屋屡相邀。
晚晴浓淡烟俱好，春近高低雪尽消。
尚觉粗材欠诗料，政须余馥乞唐瓢。
访西湖郑高士
作者：方回
朝代：宋

不为寻仙子，吾能远出湖。
水滨维舴艋，屋角认椶榈。
漉瓮分红酒，挥毫写白鬚。
思诗看素壁，待与再来书。
诗二首·其一
作者：方回
朝代：宋

鹦鹉笼开綵索宽，一宵飞去为谁欢。
早知黠贼心肠别，肯作佳人面目看。
忍着衣裳辜旧主，便涂脂粉事新官。
丈夫能举登科甲，可得妖雏胆不寒。
诗二首·其二
作者：方回
朝代：宋

一牝犹嫌将两雄，趋新背旧片时中。
陡忘前主能为叛，乍事他人更不忠。
玉碗空亡无易马，绛桃犹在未随风。
何须苦问沙咤利，自是红颜薄老翁。
诗思十首·其一
作者：方回
朝代：宋

大雅嗟麟笔，离骚嘆凤弦。
猗那谁与敌，羌蹇尚堪传。
步仰曹刘独，名歆李杜专。
无时吾不梦，携酒访斜川。
诗思十首·其七
作者：方回
朝代：宋
体裁：五言律诗

俗子欺诗客，诗成未易工。虚声难忝窃，生理早穷空。谣诼无庸听，谆谵尔未通。阮公青白眼，留取送飞鸿。
诗思十首·其九
作者：方回
朝代：宋

苕溪渔隠老，家在绩溪东。
苦学多前辈，评诗出此翁。
生年同孔氏，传道仰文公。
烂却沙头月，谁参到此中。
诗思十首·其八
作者：方回
朝代：宋

忝窃严陵郡，依稀陆放翁。
作诗踰万首，浪仕只千穷。
醉卧三更后，閒吟两纪中。
时时落幽梦，渔笛鑑湖东。
诗思十首·其六
作者：方回
朝代：宋

杨刘昆体变，谁实擅元功。
万古推梅老，三辰仰醉翁。
穆修先汉笔，魏野盛唐风。
今日何人悟，江湖恸阮穷。
说诗
作者：方回
朝代：宋

齿髪侵寻落，风霜取次秋。
口须湔乳臭，川合向东流。
沈宋中尝悔，江湖晚更羞。
此声专老杜，犹俟到夔州。
读四明尊尧集
作者：方回
朝代：宋

大道行天如日月，羣儿簸弄竟何如。
自悲责沈曾为学，安得尊尧更有书。
义胆轮囷千古在，神州攻战百年余。
诬辞逆像今俱已，犹恐忠贤恨未祛。
读子游近诗復次前韵二首·其二
作者：方回
朝代：宋

射至于侯又中侯，盍求诸己勿人求。
欲升海底珊瑚树，不藉沙边舴艋舟。
急要瑳磨删俚语，可容藻鑑徇常流。
端能过我论兹事，一听盆缫轧轧抽。
读孟信州和方亨道六月雨时当雪天改为欲作雪先作雨次韵
作者：方回
朝代：宋

欲作雪，先作雨，十月墐户入室处。
东作丰登未可期，南方瘴疠已堪御。
去年雪不及腊间，霜天桃杏敷红颜。
今年夏竟无冰卖，富屋钱谩堆如山。
秋来数郡融风烈，万舍烟灰千屋拆。
骄阳失性化为霖，鞭蛟笞龙精髓竭。
救火救水不少閒，民生下土何其难。
此时早降六花瑞，时寒休征犹可还。
雁低楼外彤云起，万里北风开爽气。
雨声一变为霰声，霰效前驱雪踵至。
古称民以食为天，天欲饱民殊易然，但恐燮理无真贤。
果能燮理得真贤，岂不一白二白三白年年当有年。
读孟君复赠岳仲远诗勉赋呈二公子
作者：方回
朝代：宋
体裁：古风

维岳武穆王，复雠议不合。老桧卖中原，神龙困蚁�。维孟忠襄公，缓兵策弗纳。清之三京师，万众死者卅。憸党梗国论，孰与噬而嗑。世事可流涕，循至虞不腊。秦郑两奸驵，百年棺已阖。骨朽遗臭在，厥后极茸阘。岳氏家几传，阳羡溪山市。故书三万卷，金石烂模拓。孟氏神童孙，卜宅占苕霅。诗声鸾凤鸣，众作扫蛙蛤。猗欤先王公，百战动摧拉。身在国庶几，心与天响答。造物报勋裔，纵未黄其閤。各各神仙姿，不受尘土杂。臭味崇芝兰，情谊笃鹣鲽。著我珠玉间，鬓蓬愧衰飒。冷话暗灯火，清宴倒壶榼。时凭城边楼，同望湖外塔。二豪马蹄花，春堤厌蹴踏。而我枯如僧，山肩一破衲。未甘脱儒冠，萧寺求挂搭。终不望汉廷，安车聘申盖。顾独喜结交，勿疑朋簪盍。同道吻漆胶，开诚去栀蜡。将相棨戟门，六辔驾群軜。七十返初服，无复韨韎韐。岂其珠履中，不许青鞋靸。
读孟君復赠岳仲远诗勉赋呈二公子
作者：方回
朝代：宋

维岳武穆王，復雠议不合。
老桧卖中原，神龙困蚁𠾱。
维孟忠襄公，缓兵策弗纳。
清之三京师，万众死者卅。
憸党梗国论，孰与噬而嗑。
世事可流涕，循至虞不腊。
秦郑两姦驵，百年棺已阖。
骨朽遗臭在，厥后极茸阘。
岳氏家几传，阳羡溪山市。
故书三万卷，金石烂模搨。
孟氏神童孙，卜宅占苕霅。
诗声鸾凤鸣，众作扫蛙蛤。
猗欤先王公，百战动摧拉。
身在国庶几，心与天响答。
造物报勋裔，纵未黄其閤。
各各神仙姿，不受尘土杂。
臭味崇芝兰，情谊笃鹣鲽。
着我珠玉间，鬓蓬愧衰飒。
冷话暗灯火，清宴倒壶榼。
时凭城边楼，同望湖外塔。
二豪马蹄花，春堤厌蹴踏。
而我枯如僧，山肩一破衲。
未甘脱儒冠，萧寺求挂搭。
终不望汉廷，安车聘申盖。
顾独喜结交，勿疑朋簪盍。
同道脗漆胶，开诚去栀蜡。
将相棨戟门，六辔驾羣軜。
七十返初服，无復韨韎韐。
岂其珠履中，不许青鞋靸。
读张功父南湖集
作者：方回
朝代：宋

生长勋门富贵中，粃糠将相以诗雄。
端能活法参诚叟，更觉豪才类放翁。
举似今人谁肯信，元来妙处不全工。
镂金组绣同时客，合向南湖立下风。
读放翁诗作
作者：方回
朝代：宋

放翁六十二，起家守严陵。
三稔即祗召，礼闱直青绫。
虚翁四十九，外补当兵兴。
七稔始受代，万死脱怨憎。
放翁□□豪，决起天池鹏。
短章异大篇，往往蛟龙腾。
虚翁亦嗜诗，瘦骨枯峻嶒。
欲和郡中作，百冗嗟弗能。
曩读剑南集，几夜挑孤灯。
今兹一再读，愤气填我膺。
公昔承平日，从容泥轼凭。
啸咏遍泉石，醉乐多宾朋。
而我值变故，祸患来相仍。
捻鬚意少暇，晓夕惟战兢。
拙稿千取百，秋暮号蝉蝇。
仰望子陆子，绝意天阶升。
忽梦一老仙，电眸齿如冰。
手执玉如意，坐控琴高鲮。
指麾若讲授，揖我谓我譍。
大道有坛陛，所□□级登。
汝年故未耄，亢健侔霜鹰。
乞汝九万笺，但勤攻剡藤。
异日大罗天，后车许汝乘。
西风萧萧凉，桐江碧澄澄。
秘诀隠丹崖，古刻刓苍棱。
万重云雾间，往问南山僧。
读旅闷诗再赋
作者：方回
朝代：宋

身心喜自如，贲趾出无车。
官职休停后，田园废荡余。
宁从若敖馁，不奉子公书。
折槛今烟草，朱云气未舒。
读素问十六首·其一
作者：方回
朝代：宋

昼夜雨不止，旬余復旬余。
垢衣裹弊絮，念已朱夏初。
逆旅何可处，出门但泥涂。
属时乏美酒，积闷无由除。
翻阅故箧中，偶得黄帝书。
维昔世未季，曰土牧田驹。
五运今未测，飘骤将焉如。
大谷十二俞，孰砭斯民愈。
读素问十六首·其一〇
作者：方回
朝代：宋

尝富后乃贫，其病名失精。
尝贵后忽贱，病又名脱营。
区区得丧间，性命繫死生。
不有穷愁者，着书如虞卿。
读素问十六首·其九
作者：方回
朝代：宋

病人有谷气，面黄无不瘳。
黄不欲太明，如缟裹栝楼。
相工摭绪余，喜色占眉头。
得非许负术，亦从岐伯求。
读素问十六首·其二
作者：方回
朝代：宋

真人古不死，变形能登天。
圣人乃其亚，在宥亦长年。
尧舜寿踰百，犹若腒腊然。
后世妄庸子，多慾求神仙。
读陶集爱其致意于菊者八因作八首·一曰秋菊盈园而持醪靡由
作者：方回
朝代：宋

陶公爱菊满园秋，甚欲持醪竟靡由。
世事重华那復尔，无钱更觉少陵愁。
读陶集爱其致意于菊者八因作八首·二曰空服九华
作者：方回
朝代：宋

金英足可换君骨，绿醑宁当腐我肠。
空服九华无九醖，帝乡何似醉为乡。
读陶集爱其致意于菊者八因作八首·八曰松菊犹存
作者：方回
朝代：宋

种松今世见松老，种菊常年见菊开。
十一月霜花欲槁，巾车岂可更迟迴。
读魏鹤山先生渠阳集五首·其一
作者：方回
朝代：宋

登门四十九年多，细读公书百遍过。
今岁摘抄靖州作，遯翁堪配不传轲。
读魏鹤山先生渠阳集五首·其二
作者：方回
朝代：宋

濂翁传到紫阳朱，復见嘉端此大儒。
一论道原一原道，他求伦拟汉唐无。
读魏鹤山先生渠阳集五首·其五
作者：方回
朝代：宋

瀛登湘渡偶皆同，一了干坤此两翁。
前后身吾虽未信，俱遭权孽肆姦凶。
谒东坡祠
作者：方回
朝代：宋

至和嘉佑政途开，老凤将雏出蜀来。
父子声名天宇小，弟兄笔阵海潮回。
岷峨一气钟三杰，杜富诸贤得异材。
二百年来拜遗像，堂堂直气尚崔嵬。
谢客二首·其一
作者：方回
朝代：宋

梦到红云玉殿来，骨凡无路住蓬莱。
鹤身欲向仙官舞，病翅褵褷展不开。
谢康使君见访示诗观奕庆之
作者：方回
朝代：宋

妙年曾到凤凰池，五马能临六枳篱。
量浅最难胜满酒，着低何敢抗高棋。
森严法度蚕头字，瘦硬丰标鹤膝诗。
自笑书痴了无得，文章太守是吾师。
谢张老山御史庆予七十
作者：方回
朝代：宋

身是空中一点尘，心包天地却无垠。
随缘任运勤收敛，补过知几暗省循。
孰料百年登七袠，深惭白髪对青春。
江梅欲结枝头子，合放余花次第新。
谢汪以南借书惠米
作者：方回
朝代：宋

政是黄梅欲近时，山城云滃雨垂垂。
断桥没碓惊新涨，湿藁泥蔬续晚炊。
乞米已惭颜氏帖，卖书还笑杜陵诗。
广文绝少充枵甑，更肯芸籤借一鸱。
買花
作者：方回
朝代：宋

客中無玩好，日喜買花看。
酒債千金易，春晴一刻難。
擔驚紅杏過，案惜玉梅殘。
蜂蝶知何處，猶應怯曉寒。
賀陳正之得男
作者：方回
朝代：宋

初喜明珠入掌中，良由善念與天通。
吉祥預報長庚夢，福德應臨長子宮。
急寫賀書端不錯，濫叨佳集顧何功。
此詩特爲高門慶，大似麟經記魯同。
賓暘來飲秀山予醉小跌次韻爲吳體
作者：方回
朝代：宋

無冰爲水柘爲漿，深入醉鄉心自凉。
微官誤身魚中餌，俗士縛禮龜搘床。
未妨賣書笑杜甫，寧能食乳羨張蒼。
顛崖仆樹幸無損，當復與君浮萬觴。
贈五星梅獬孫
作者：方回
朝代：宋

運極螟蛉紹雀兒，太平早有竇郎知。
市門屠販規溫飽，何足煩君子細推。
贈俞碧巖體仁刊圖書
作者：方回
朝代：宋

上古包羲卦初畫，五行之金刀爲革。
兩儀四象生□□，□初一圈爲太極。
八卦之上六十四，右乾左坤名曰易。
因重□定科斗書，削木爲方竹爲冊。
擣紙束毫寫今字，世降俗□動山積。
何如簡徑却艱難，篠簜梓桐事雕刻。
所以近人刊圖書，篆籀依稀規鳥迹。
博雅君子具老眼，爾□生者□不識。
紫陽山西星源州，遥見長虹貫白日。
伊人□□□□間，雲氣開晴碧巖碧。
一旦飄然□□湖，硎刃如□□□□。
誰嘗石鼓玩陳倉，忽似野碑揭鄒嶧。
贈我三印紅屈蟠，細□游絲疏復密。
侯王黄金橐駝紐，韓彭何曾得渠力。
如我□綠綬亦無，不過小匣藏寸物。
閒詩倡和外謹封，家書時用報兒姪。
佩之如寶漢剛卯，不懼取將轟霹靂。
贈刊印朱才俊
作者：方回
朝代：宋

科斗何年變篆字，至秦程邈翻爲隸。
今人但習真草行，誰會六書三耦意。
篆所最難柱與圈，學打一圈費三年。
豈容臆决蔑師授，汩沒形象迷傍偏。
九江法帖鐘鼎刻，兵火以來猶可得。
人間亦有說文本，臣翱反切臣鍇釋。
朱生贈我古印章，奎躔壁度森開張。
自言少小嗜此藝，意欲徑上陽冰堂。
細觀刀筆最佳處，頗識傳箋通訓故。
苟焉餬口棲此身，元來亦是知書人。
贈刊工程禮
作者：方回
朝代：宋

鏤金鎸石切瑶琨，深入詩家不二門。
刻畫工夫初亦苦，終然芒角了無痕。
贈吳琴士會龍
作者：方回
朝代：宋

古琴口歌兮手弦，今琴何爲兮不然。
今人作詩動千篇，不弦不歌兮無傳。
關雎麟趾留遺編，離騷以來諸吟仙。
我每見之月在淵。
請君携琴詣我古梅前，君弦其後兮我歌以先。
君如夜寒不來旃昌黎之十操兮，將獨歌之淚潺湲。
贈呂肖卿三首·其一
作者：方回
朝代：宋

雖未登三十，知君已幾年。
先師斧脩月，名父柱擎天。
失怙初周晬，耽吟早極玄。
孤身能自立，萬卷絕芸編。
贈呂肖卿三首·其三
作者：方回
朝代：宋

知己身俱老，逢君淚欲傾。
不時思令舅，無可報難兄。
湓浦稀魚素，陽山杳雁程。
平安只消息，聊此慰羈情。
贈呂肖卿三首·其二
作者：方回
朝代：宋

千萬人叢裏，應難一一尋。
政須真具眼，始可與關心。
匠手斤忘堊，禪機芥遇針。
絕弦吾欲理，忽復有知音。
贈善畫龍虎吳伯原雜言
作者：方回
朝代：宋

荀氏八龍，慈明無雙。
豈有頭與角，可以模形容。
賈氏三虎，偉節最怒。
豈有毛與皮，可以析毫縷。
古人畫馬非畫馬，借此繪寫英雄姿。
東方角龍西奎虎，天有之人亦有之。
善書畫意不畫像，妙在託興如聲詩。
點睛飛去果有許，烈裔顧凱亦未奇。
卧龍未飛，睡虎不吼。
一飛鱗蟲附之皆上升，一吼百獸聞之悉竄走。
人見此圖指點爪牙然不然，我得此圖屈伸語默觀聖賢。
贈地理齊君龍吉
作者：方回
朝代：宋

積善出公侯，今於葬地求。
樊崇如叵測，郭璞殆徒謀。
折臂終難驗，控頤自可憂。
未拋金鎖甲，焉問土饅頭。
贈地里周國祥
作者：方回
朝代：宋

存衛府勳有是事，下婢子品斯何心。
多少幽明不平處，煩君端試指南針。
贈壽昌墨客葉實甫
作者：方回
朝代：宋

古人削竹以爲筆，木板爲方竹爲策。
其字科斗或鳥迹，或篆或籀煤傅漆。
未有今人所謂墨，晉發汲冢尚可識。
地中間獲鐘鼎刻，文爲之具未爲極。
何其妙哉善摹畫，束縛毫管備肸飾。
鶴眼鳳咮鑿湍石，黟楮剡藤擣成足。
松煙魚胞和堅密，誇精鬬巧不遺力。
隸真行草最後出，萬乃不能及古一。
有良弓矢無良射，器利工拙繆繩尺。
風頹俗降嘆近日，四寶往往俱難得，尤艱得者墨一物。
燃爇膏脂磔桐實，非膠太燥則太溢。
高價玄圭詭蒼璧，其實不直瓦與礫。
羲獻不起歐褚畢，亦無李杜大詩伯。
顛倒吏牘冒儒籍，乳臭小兒僅甲乙。
苟且研磨暗竄易，奚李縱生懼稱屈。
壽昌葉老獨奇崛，陟阪涉澗負囊笈。
直笏圓丸動盈百，病風手試銅蟾滴。
瀲灧龍光浮五色，便覺硯中轟霹靂。
金錢亦不過求索，但欲流名寄篇什。
噫嘻此一怪墨客，作書轉送三歎息。
物有當黑不肯黑，事有當白不肯白。
贈存古楊茂盛卿
作者：方回
朝代：宋

卷軸年深碎破時，我能補苴以完之。
驚逢大桁重華典，喜見由庚束皙詩。
王會周篇汲郡冢，儒生秦頌泰山碑。
裝潢作手今無敵，消得朝天馹騎馳。
贈孫元京近以詩見示二首·其一
作者：方回
朝代：宋

道豈與身窮，相逢兩禿翁。
高懷真悃悃，薄藝愧空空。
同谷吟山雪，愚溪感候蟲。
斯人何可作，尚獲見餘風。
贈孫元京近以詩見示二首·其二
作者：方回
朝代：宋

舉世無高見，斯文有正音。
稍工仍要拙，寧古不爲今。
末俗難容喙，空言苦用心。
未妨全瘦勁，却恐太幽深。
贈學易耕心
作者：方回
朝代：宋

佛書曾畫牛犁舌，以易耕心却不然。
一寸地中栽□□，□將三寸舌談天。
贈小窗黄君
作者：方回
朝代：宋

渾天星斗胸中轉，動地風雷舌上生。
想見少年讀書夜，短檠膏盡小窗明。
贈山翁
作者：方回
朝代：宋

箐果崖芝日足餐，賣薪時亦下雲端。
鄰家有酒常同醉，晚歲無衣不嘆寒。
黑白石充棋子用，青黄樹當歷頭看。
鬚眉不愧商山皓，可待爲人作羽翰。
贈徐可大近旌表門閭
作者：方回
朝代：宋

畬粟鋤山稻田少，歲常平價發倉儲。
鼎來官職諸公有，特表門閭近世無。
甚至不乘果下馬，自應早獲掌中珠。
端能賑施終如始，定見階除曳紫朱。
贈徐瓢翁二首·其一
作者：方回
朝代：宋

碧眸冰齒壽眉厖，誰識前朝老雪江。
指下七弦今第一，豪端行法更難雙。
向來屢獲觀詩卷，恨不相從倒酒缸。
深愧後期似圯下，雲間幾度拓吟窗。
贈徐瓢翁二首·其二
作者：方回
朝代：宋

六十年前欲冠時，江湖聲價已飈馳。
四靈在昔三曾識，八袠于今百可期。
多難漸驚前輩盡，老懷那許後人知。
何當琴酒燈窗夜，莫說興亡但說詩。
贈數學吳桂子
作者：方回
朝代：宋

先天有數妙蓍龜，詫鬼誇神滿卷詩。
獨一許翁可吾意，預占晴色賞酴醿。
贈數學蕭吉卿
作者：方回
朝代：宋

蓍草占周易，君從簡處尋。
運籌見奇偶，落筆判升沉。
總悟生時數，誰萌分外心。
吾衰今七十，惟有死山林。
贈方太初三首·其一
作者：方回
朝代：宋

秋崖宗老在，餘子眇鄉原。
奎壁懸文宿，嵩衡鎮厚坤。
求田饒許汜，叱馭笑王尊。
賢與愚俱盡，天難問九門。
贈方太初三首·其三
作者：方回
朝代：宋

秋崖元不死，夢寐想儀刑。
縱使長松倒，終殊衆草零。
羣兒奪朱紫，之子出藍青。
可惜科場廢，難徼筆硯靈。
贈方太初三首·其二
作者：方回
朝代：宋

秋崖仙去久，猶有竹溪君。
合草金鑾詔，頻驚鐵馬羣。
川遥魚素斷，風急雁行分。
賀忽翻爲弔，傷心寄些文。
贈方童子
作者：方回
朝代：宋

我年五十九，門弧子垂左。
我今年七十，見子雙髻鬌。
腹僅椰子大，貯書一何夥。
疾讀建瓴水，響應炙車輠。
光怪蟠肺腸，不啻珠萬顆。
小松三尺許，千丈氣磊砢。
近笑韓氏子，瑟僩了細瑣。
遠笑陶翁兒，但解覓梨果。
我年如子時，記誦亦云頗。
舉苕乃遺帚，一懶萬事墮。
願子於心田，及時勇耕播。
秋成斂精鑿，糠粃勤篩簸。
子之名曰燧，此語本宰我。
拾舊新是圖，學問甚改火。
字之曰又新，進業幸勿惰。
譬如萬里途，幸已餱糧裹。
一旦輟于行，駿馬同鱉跛。
近世文字繁，動輒百篋鎖。
誰能發蠹魚，丹鉛拂埃堁。
手之而口之，五夜孤燈坐。
林下時思之，解衣盤薄臝。
六經四書外，一一與探揣。
鵬鯨大胾嘬，餘子或螟蠃。
又新有如此，名世豈不可。
江之水湯湯，念子駕歸舸。
泝源尋紫陽，子其正帆柁。
贈朱師裕
作者：方回
朝代：宋

相府違離二十年，弁兮突見外孫賢。
故因高韻如袁粲，豈但雄文似史遷。
兵甲喧豗征馬地，音書斷阻去鴻天。
因君略得平安信，諸老無多重愴然。
贈李得甫寄拙軒
作者：方回
朝代：宋

吾嘗鄙文賦，陸機自衒鬻。
濬發誇巧心，見唾憾拙目。
□□淵明詩，莫若黄山谷。
或者巧斧斤，疑謂拙不足。
詩文較巧拙，議論黄勝陸。
人才亦復爾，世事可類觸。
善宦司馬安，四食九卿祿。
百世名不馨，史筆有餘戮。
大匠公輸子，繩墨萬厦屋。
規矩方圓外，何必續土木。
李子寄此軒，一□夜檠獨。
未入巖野夢，□□□□卜。
焉知千駟馬，豈慕萬鍾□。
□□蠹書魚，惄如饑亦讀。
掛簷飽飛蟲，彼哉蛛網腹。
贈江東李提學
作者：方回
朝代：宋

小難和氣如三春，大難色瑩清無塵。
小難作詩到聖處，大難更自髯絕倫。
天憐今年窮已極，稍慰蒹葭霜露身。
惡風劇雪走千里，一識頓有兩玉人。
西岡李氏自五代，彩棒作尉金沙津。
神堯之子太宗弟，鄭王枝葉元至親。
衣冠不絕七百歲，至今寶藏唐告綸。
吾家秋崖與題跋，樂石刻玉高嶙峋。
龍準子孫鴻雁行，彷彿猶見青蓮真。
江東浙右喬木國，小却管領儒簪紳。
雅衰風息離騷降，邇來此道尤荆榛。
少陵一老擅古今，學所從入須黄陳。
後世口耳逐世好，九苞一角誰鳳麟。
君家兄弟名驟起，傳者驚嘆筆有神。
門第既已推第一，人品學問俱不羣。
嗚呼宇宙之大我輩未嘗少，高歌一曲吾氣其庶伸。
贈沈雷陽
作者：方回
朝代：宋

乃翁辛苦註周易，曾夢神人談太極。
清泉煮蔬啖糲飯，醯鹽醤薑俱不食。
迎霜獵獵緼袍青，映日蕭蕭頷鬚白。
自云今代王輔嗣，憔悴形容人不識。
有子有子狂非狂，其名復亨字雷陽。
十五早學張道陵，二十已成費長房。
篆符呪水逐鬼物，朝遊燕齊暮衡湘。
信奇喜異世不少，指空說無饒衣糧。
讀古人書識道理，定復在陳饑欲死。
不如沈家跨竈郎，恍兮惚兮行怪詭。
村驚郭駭爭贈詩，我亦徇俗書此紙。
萬事宜假不宜真，往往神仙亦如此。
贈淳邑風水山人何君
作者：方回
朝代：宋

誰保南陽百世阡，控頤別頰每堪憐。
發丘郎將焉容禦，裸葬王孫幸獲全。
何所不如圍即墨，厥今安在像祁連。
小詩更舉樊崇事，好與慈孫孝子傳。
贈滕君必紹
作者：方回
朝代：宋

之子有名父，何蕃合比肩。
虞庠驚脫穎，孔壁妙忘筌。
高第攽楓扆，長身掩薤阡。
師亡鄉黨惜，人往歲時遷。
達宦誰無死，遺文爾獨傳。
客郵曾旅進，邑子例垂憐。
衮語推真幅，絺詞激懦篇。
善人宜有後，一見欲潸然。
贈牟仲啟
作者：方回
朝代：宋

存齋尚書曾大父，勇退不肯登二府。
脫靴亭記斥巨閹，風節文章照千古。
雌甲偶同君乃祖，早衣綉衣持漢斧。
飲苕溪水二十年，杜門不出守環堵。
老眼青此名家孫，妙齡謹恪寡語言。
試文合應進士格，貤澤宜霑任子恩。
時異數奇以藝隠，粉墨丹青窮討論。
建章宮可一尺紙，刻畫萬戶雕千門。
東坡先生萬卷腹，顔筋柳骨寓枯木。
我嘗竊評文與可，所寫是詩不是竹。
後生可畏但勉旃，矧爾文獻亦西蜀。
讀書少著十年工，落筆定無一點俗。
紫陽山下虛谷翁，懸知萬古皆虛空。
虛翁之心卧我谷，夜嘯山月朝吟風。
請君爲我畫此意，三間茅屋深雲中。
我詩或足傳不朽，與君姓字俱無窮。
贈癡庵柴頭陀
作者：方回
朝代：宋

蕭梁宗補闕，棄官爲頭陀。
一篇息心銘，至今猶永歌。
不愛紫綬黄金带，不愛雕鞍白玉珂。
草椽布衲，一筇一蓑。
臺城一旦甑墮地，公卿麋爛僨干戈。
當時獨有宗無名，翛然野鶴山之阿。
今代柴癡庵，獨把竹帚柄。
待掃衆生塵，同作大圓鏡。
不肉不饑，不綿不冷。
太室爲衾，大塊爲枕。
一飯不再餐，一茶不再飲。
脫袍擲笏作百姓，十年悟道保真性。
昭文大學湛然翁，半夜室中傳祖印。
無求於世長精神，自淨其心延壽命。
野狐禪子落邪蹊，唯我癡庵獨也正。
向來解后逢癡庵，贈我竹爲帚者三。
一掃嗔，二掃貪。
惟有一病掃不得，兩癡相值同酸鹹。
雖然我更有一帚，建立天地同不朽。
掃愁掃閙掃是非，其帚何名名曰酒。
贈相士戚淳祖
作者：方回
朝代：宋

朝匹吳君暮越臣，一顰何用訾東鄰。
阿承醜女五噫婦，似勝苧蘿山下人。
贈相士李山屋
作者：方回
朝代：宋

四十五萬坑長平，五十六萬敗彭城。
頭小而銳重瞳子，可謂善戰能用兵。
殺人何得慘如此，不知天亦還殺爾。
世間産一虎頭相，幾陣生靈爲渠死。
韓擒彭醢不足悲，無辜性命供娛嬉。
漢家宗社計未定，商山老人歌紫芝。
相人相窮不相達，天道好生不好殺。
豈無袖手閒書生，一著滿盤死棋活。
贈相士王秀溪
作者：方回
朝代：宋

不惜佳人國爲傾，髑髏頭蓋野狐精。
丈夫更有何郎粉，老眼須君業鏡明。
贈相士蔡槐
作者：方回
朝代：宋

腸腹自蟬龜，從渠作廟犧。
詎應身食肉，乃使世攢眉。
子勿工皮相，吾終欠口醫。
華亭唳秋鶴，今復幾人思。
贈相士雷月篷
作者：方回
朝代：宋

肯着雙瞳子，來看一禿翁。
短篷君載月，孤屋我吟風。
籛耳終遺骨，松喬竟落空。
癡人喜甜舌，誰悟大槐宮。
贈硯工楊全
作者：方回
朝代：宋

人間漸少老書生，真贋誰能別舊坑。
磨墨揮毫自奇怪，可須一硯苦求精。
贈秋蓬王相士
作者：方回
朝代：宋

人生兮若蓬，摇落兮秋風。
或南兮或北，忽西兮忽東。
□□兮潦水，高之兮太空。
天翔兮征鴻，地泄兮鳴蛬。
皆一氣□所使兮，曾不由夫我躬。
焉得三萬六千日，無盡無藏兮惟杯中。
贈程君以忠楊君泰之·其一
作者：方回
朝代：宋

後生可畏古云然，斗大荒城得兩賢。
句眼端能敲一字，吟腸何啻著千年。
淡中滋味參須透，聖處工夫語不傳。
我有長明古燈在，未妨三絕少陵編。
贈程君以忠楊君泰之·其二
作者：方回
朝代：宋

程君骨骼鼎鐘古，楊子精神霜月明。
學海一針元自正，詞場百喙不能鳴。
文潜雄渾開前路，無己深幽助晚成。
老我苦心知己解，相逢差足慰平生。
贈程山人
作者：方回
朝代：宋

青囊遺論究幾深，屋宅爲陽墓宅陰。
元出易中後天卦，更憑心上指南針。
故知形勝從來有，難必榮華此處尋。
周洛秦函倏興廢，豈虞山水喚之今。
贈筆工楊日新
作者：方回
朝代：宋

黄鐘九寸裁爲律，六呂六律相配匹。
嶰谷參差十二筩，猗管城子從此出。
上古蒼頡初制字，後人蒙恬始造筆。
吳云不律燕云弗，韻書又以律爲聿。
曰方曰冊刀削之，削之筆之作以述。
析竹蘸墨絲其端，龍圖龜書就篇帙。
秋兔拔毛號毛穎，愈奇愈巧愈精密。
脩管執之以爲柄，短管竅之以爲室。
其實不過一毫端，良工於此有神術。
鋒但欲齊忌太尖，翠羽鼠鬚俱不必。
老夫平生學歐顔，晚脫場屋塗注乙。
著書棄筆如丘山，使年將及三萬日。
眼花尚能寫蠅頭，筆不如意輒怒叱。
江淮筆工千百家，孰甲孰乙我所悉。
鷄距散卓楊日新，不落第二亦第一。
贈筆工馮應科
作者：方回
朝代：宋

世言善書不擇筆，此物豈可不精擇。
空弓難責養由射，快劍始堪孟賁擊。
多錢而賈長袖舞，工良器利貴相得。
文房四寶擬四賢，最不易致管城伯。
乍可微鈍勿太尖，又恐過肥寧少瘠。
一兔僅足成一枚，奈何攟束動𧥄𧥄。
氄毛亂毳紛交加，醉人蓬首髪不櫛。
落腕當如畫鐵椎，顧乃蔞弱欠筋力。
山谷道人昔有取，諸葛鷄距異棗核。
長句哦贈林爲之，餘子徐偃似無骨。
上黨華陵君家孫，苦心隠藝造玄極。
買非其人拂袖行，但取賞音不論直。
二毫三副及散卓，隨意真行作波磔。
燕丹匕首付荆卿，血不濡縷笑空擿。
紫鸜鵒眼刷絲文，誰無端石與歙石。
奚李法傳外諸孫，我亦尚有潘衡墨。
擣冰槌玉烏絲欄，百軸千筒動充斥。
惟有毛錐真强項，不受折簡屢太息。
善書今誰第一人，馮應科筆今第一。
贈管氏三昆仲羅漢保大閭官孫
作者：方回
朝代：宋

顆顆圓珠掌上珍，更如玉樹皎無塵。
公侯富貴元常事，兄弟聰明各過人。
著意學吟須刻苦，立談屬對已清新。
老夫不誤青雙眼，會見他年筆有神。
贈綦大將軍·其一
作者：方回
朝代：宋

將軍早學萬人敵，從父行軍十六七。
上馬如飛海東青，大羽勁弓轟霹靂。
直欲生擒彼不庭，天山之北北復北。
總兵王子設危穽，陷陣先鋒淪異域。
時或偶違心轉壯，身可暫縻膝不屈。
夜驅汗血還漢朝，萬里沙場如咫尺。
臣父以死報國家，澡雪父冤見天日。
贈綦大將軍·其二
作者：方回
朝代：宋

先皇玉带親解賜，加侑金錢千百億。
登時築壇拜大將，隨意委禽聘賢室。
前茅出鎮萬貔貅，東南五湖天半壁。
鳳凰山下忽相逢，我舊聞名今面識。
精忠純孝故無雙，武藝文材俱第一。
既能高著國手棋，又能穩賦作家詩。
既能善戰善騎射，七書背誦無餘遺。
又能雙鈎寫楷字，顔筋柳骨妙畫錐。
既如諸葛渡瀘水，又如龔遂清潢池。
章亥六合半已到，象胥九譯靡不知。
凉州蒲萄無復染，交趾薏苡夫何疑。
踘場壯士閲劍舞，鈴閣騷人陪酒巵。
笑談灑落意嫺雅，喜看賓主無厭時。
邇來宣城察事尤瑰奇，明目張膽鋤羣私。
去年稻田百圩沒，秋潦至今猶渺瀰。
孰謂不潦罔省府，公斥其人真姦欺。
百戰將軍古有之，未聞將軍亦肯念民饑。
贈胡直內併寄夏自然
作者：方回
朝代：宋

直內苦吟今賈孟，自然近作欲韋陶。
曩時場屋猶無恙，前輩科名許獨高。
詩句孰能傳海內，官銜僅足詫兒曹。
雁門太守何爲者，爲道深衣勝紫袍。
贈胡端本顯伯教諭二首·其二
作者：方回
朝代：宋

芙蓉嶺外矮窗開，夜讀燈從祖父來。
四海八荒□□□，□山一壑絕塵埃。
生涯晚節香黄菊，世德清陰映綠槐。
□□仲車教鄉里，何時除目下行臺。
贈范君用筆工五首·其一
作者：方回
朝代：宋

漢庭上方斬馬劍，子製毛錐端似之。
未辦朱雲請此物，筆誅市撻佞臣誰。
贈范君用筆工五首·其三
作者：方回
朝代：宋

畫工如山赤墀下，調子之筆丹青勻。
一洗萬古空凡馬，曹將軍外更無人。
贈范君用筆工五首·其二
作者：方回
朝代：宋

世上豈無千里馬，能騎千里馬何人。
直須讀書破萬卷，始用子筆如有神。
贈范君用筆工五首·其五
作者：方回
朝代：宋

善舞吾聞霓裳曲，□□音有陶朱公。
長袖多錢世豈少，鐵鞭難得尉遲恭。
贈范君用筆工五首·其四
作者：方回
朝代：宋

未誇長管入手便，政須短管護銛鋒。
未染濡時常著帽，忽□脫帽走蛟龍。
贈葉宗貴一山
作者：方回
朝代：宋

一山葉翁七十二，齒牙禿缺面不媚。
忽然袖詩叩我門，偏貝疇能辦茲事。
才德豈關貌妍醜，西子□□孟光膩。
三十年許舊相識，翁攝官霅我半刺。
兵銷甲解各不死，我嘗作郡翁弗至。
鴻翔燕蟄蓬飄風，會合良難別離易。
往不可追來叵測，人生恍惚如夢寐。
邂逅尚肯匡解頤，當爲酒樓謀一醉。
雙臺方叟七十六，二十七霜絕俸祿。
幸與陵陽牟先生，丁亥同生共星宿。
先生擘箋介翁來，筆勢雲烟字珠玉。
翁索我詩紙七尺，見示諸公詩一軸。
孟能靜吟我所畏，趙子昂寫我所服。
我詩初學張文潜，晚悟后山拜山谷。
頗通大道合自然，拙朴有餘巧不足。
近世後生宗許渾，可謂諺云狗尾續。
至當之論天地中，不可違異必合同。
詩自明良賡歌起，以至孔刪雅頌風。
蘇李曹陶唐甫白，慶曆元祐乾淳宗。
是爲四始大正派，姓名太陽燭天紅。
軻死不傳忽復傳，道學一燈垂天窮。
二程張子之所得，南渡前有濂溪翁。
何人實編道命錄，南渡後有張宣公，南渡後有朱文公。
學詩本是一小藝，彼哉自謂晚唐夜雨鳴秋蛬。
贈送李顯之
作者：方回
朝代：宋

君居予昔至，古鄆泰山隈。
釣地盧泉美，帆天鉅野開。
霸思齊相競，道感魯儒培。
歷世傳微學，隨時産異才。
稍窮南土勝，端爲北堂來。
金錯傾求硯，斑衣戲捧杯。
三春芍藥國，六代鳳凰臺。
搜覽心應愜，題評句必瑰。
暑風初綠稻，霖雨正黄梅。
江路宜珍護，鵬程積漸催。
贈送鶴田李元暉
作者：方回
朝代：宋

一別九寒暑，乾坤事事新。
老身餘長物，故友盡窮人。
汩汩猶羣盜，時時有戰塵。
少陵詩眼在，試覓曲江春。
贈郭澹溪
作者：方回
朝代：宋

赫日燒空暍欲死，詩來如向雪中看。
古罍出土銅聲盡，明月浮空貝影寒。
江海豈無鷗作社，頭顱安得鶡爲冠。
會須棄置人間事，同向秋風覓釣竿。
贈醫士清溪居士丘通甫
作者：方回
朝代：宋

乃翁挾藝專淮鄉，使死者生危不亡。
遠如扁鵲師長桑，又如近世龐安常。
所交者誰龍虎驤，真李臨淮郭汾陽。
軍門出入一藥囊，精兵十萬無金瘡。
參苓硝石雄附薑，補瀉虛實調炎凉。
晚擇所從遨真揚，郄家太尉王東床。
有子有子跨竈郎，半夜衣傳肘後方。
清溪居士清名香，心欲識面形參商。
邇來解后古餘杭，其言亹亹慨以慷。
七表八裏誰能詳，三部九候吾獨臧。
八十一難聲琅琅，素問靈樞腹爲箱。
望形察色起仆僵，馘俘二豎完膏肓。
傷寒足脈根膀胱，過經七日妖災禳。
度彼沒溺君爲航，淺學不識空望洋。
若有人兮雲錦裳，飲君一劑壽而康。
贈君詩篇金玉相，貫月夜虹光燄長。
乾坤六合何茫茫，生民性命孰翕張。
惟將惟相惟醫良，良將無人戰卒戕。
良相無人賢士藏，良醫無人彭作殤。
焉得萬筆千縑緗，屈君著書肩岐黄。
贈雲屋瑞上人
作者：方回
朝代：宋

名緇今已絕，見汝忽驚神。
昔日陪三衛，多年護九宸。
漫從雞幘報，長與蠹編親。
漢幄垂前箸，秦關痛隻輪。
驟驚淪寶玉，何惜褫冠巾。
往事憐蝸國，餘生脫雁臣。
片雲聊作屋，死樹自觀身。
空鉢寧無食，枵囊別有珍。
跣行千里近，凍卧八寒春。
像喜圖佳士，名虛徹貴人。
論詩色涇渭，遠俗意參辰。
餘子一時盡，高流百世新。
公能追慧遠，吾或可遺民。
剃櫛雖殊相，澄江月共真。
贈馬唐卿數學環中吟
作者：方回
朝代：宋

揚子雲易爲太玄，邵堯夫易爲皇極。
溫公之易曰潜虛，觀物行成有七易。
環圓其形刳其中，圓則能轉中則容。
譬如門牡必有牝，環中居士心與同。
車各雙輪三十輻，與之運行謂之轂。
轂之兩端鑿竅穴，良工於此膏其軸。
老子教人舉一隅，莊子推廣言戶樞。
圓而能容無滯礙，大德若容百川輸。
居士易應有師授，言人咎休頃刻究。
厥祖三世登巍科，乃翁八旬享高壽。
環外人賦環中篇，何時吳門吾過船。
携酒與汝談此事，月窟天根玄又玄。
贈高相士二首·其一
作者：方回
朝代：宋

武安何謂銳頭將，貞觀才無福手民。
世上封侯人不少，封侯人是殺人人。
贈高相士二首·其二
作者：方回
朝代：宋

販商公事名才吏，鈔掠平人號戰多。
相貌奇厖心慘刻，天生此輩欲如何。
贈魯至道
作者：方回
朝代：宋

種薰不生蕕，種蕕不生薰。
人力異培植，草木各有根。
或不然此說，宜以變化論。
蛟魚無頭角，作龍行雨雲。
麴糵釀成酒，醒者皆醺醺。
不見昔諸子，摳衣孔聖門。
仲由氣暴虎，不使行三軍。
欲俾賜也訥，故曰天何言。
不見孺悲子，取瑟使之聞。
色黄而在裳，深取六五坤。
志學及從心，非變尚何云。
南山隠霧豹，養其所變文。
明明德新民，此書洙泗孫。
所謂新者何，拾舊新是勤。
服可古衣冠，耕須故田園。
世惟有舊染，不可留一痕。
變人先變己，毋我求道原。
下愚彼不移，烏喙無蘭蓀。
昏昏與曉曉，火蟄仍復蟠。
人生悟此理，寸丹還一元。
贈鮮于伯幾
作者：方回
朝代：宋

聞名今子駿，所至見公詩。
數步元非遠，相看豈可遲。
吟鞍霜跌後，談麈日閒時。
此客差同味，蕭齋許一窺。
贈黟縣星學舒碧雲
作者：方回
朝代：宋

原夫官賦省題詩，何乃甘心改業爲。
場屋久忘塗注乙，星辰閒測斗牛箕。
細看肖貌殊清徹，徐玩揮毫亦怪奇。
聞道天文脩晉志，淳風會有立朝時。
赠云屋瑞上人
作者：方回
朝代：宋

名缁今已绝，见汝忽惊神。
昔日陪三卫，多年护九宸。
漫从鸡帻报，长与蠹编亲。
汉幄垂前箸，秦关痛隻轮。
骤惊沦宝玉，何惜褫冠巾。
往事怜蜗国，余生脱雁臣。
片云聊作屋，死树自观身。
空钵宁无食，枵囊别有珍。
跣行千里近，冻卧八寒春。
像喜图佳士，名虚彻贵人。
论诗色泾渭，远俗意参辰。
余子一时尽，高流百世新。
公能追慧远，吾或可遗民。
剃栉虽殊相，澄江月共真。
赠俞碧岩体仁刊图书
作者：方回
朝代：宋

上古包羲卦初画，五行之金刀为革。
两仪四象生□□，□初一圈为太极。
八卦之上六十四，右干左坤名曰易。
因重□定科斗书，削木为方竹为册。
捣纸束毫写今字，世降俗□动山积。
何如简径却艰难，篠簜梓桐事雕刻。
所以近人刊图书，篆籀依稀规鸟迹。
博雅君子具老眼，尔□生者□不识。
紫阳山西星源州，遥见长虹贯白日。
伊人□□□□间，云气开晴碧岩碧。
一旦飘然□□湖，硎刃如□□□□。
谁尝石鼓玩陈仓，忽似野碑揭邹峄。
赠我三印红屈蟠，细□游丝疏復密。
侯王黄金橐驼纽，韩彭何曾得渠力。
如我□绿绶亦无，不过小匣藏寸物。
閒诗倡和外谨封，家书时用报儿侄。
佩之如宝汉刚卯，不惧取将轰霹雳。
赠刊印朱才俊
作者：方回
朝代：宋

科斗何年变篆字，至秦程邈翻为隶。
今人但习真草行，谁会六书三耦意。
篆所最难柱与圈，学打一圈费三年。
岂容臆决蔑师授，汩没形象迷傍偏。
九江法帖钟鼎刻，兵火以来犹可得。
人间亦有说文本，臣翱反切臣锴释。
朱生赠我古印章，奎躔壁度森开张。
自言少小嗜此艺，意欲径上阳冰堂。
细观刀笔最佳处，颇识传笺通训故。
苟焉餬口栖此身，元来亦是知书人。
赠医士清溪居士丘通甫
作者：方回
朝代：宋

乃翁挟艺专淮乡，使死者生危不亡。
远如扁鹊师长桑，又如近世庞安常。
所交者谁龙虎骧，真李临淮郭汾阳。
军门出入一药囊，精兵十万无金疮。
参苓硝石雄附姜，补泻虚实调炎凉。
晚择所从遨真扬，郄家太尉王东床。
有子有子跨竈郎，半夜衣传肘后方。
清溪居士清名香，心欲识面形参商。
迩来解后古余杭，其言亹亹慨以慷。
七表八裏谁能详，三部九候吾独臧。
八十一难声琅琅，素问灵枢腹为箱。
望形察色起仆僵，馘俘二竖完膏肓。
伤寒足脉根膀胱，过经七日妖灾禳。
度彼没溺君为航，浅学不识空望洋。
若有人兮云锦裳，饮君一剂寿而康。
赠君诗篇金玉相，贯月夜虹光燄长。
干坤六合何茫茫，生民性命孰翕张。
惟将惟相惟医良，良将无人战卒戕。
良相无人贤士藏，良医无人彭作殇。
焉得万笔千缣缃，屈君着书肩岐黄。
赠叶宗贵一山
作者：方回
朝代：宋

一山叶翁七十二，齿牙秃缺面不媚。
忽然袖诗叩我门，偏贝畴能办兹事。
才德岂关貌妍丑，西子□□孟光腻。
三十年许旧相识，翁摄官霅我半刺。
兵销甲解各不死，我尝作郡翁弗至。
鸿翔燕蛰蓬飘风，会合良难别离易。
往不可追来叵测，人生恍惚如梦寐。
邂逅尚肯匡解颐，当为酒楼谋一醉。
双台方叟七十六，二十七霜绝俸禄。
幸与陵阳牟先生，丁亥同生共星宿。
先生擘笺介翁来，笔势云烟字珠玉。
翁索我诗纸七尺，见示诸公诗一轴。
孟能静吟我所畏，赵子昂写我所服。
我诗初学张文潜，晚悟后山拜山谷。
颇通大道合自然，拙朴有余巧不足。
近世后生宗许浑，可谓谚云狗尾续。
至当之论天地中，不可违异必合同。
诗自明良赓歌起，以至孔删雅颂风。
苏李曹陶唐甫白，庆历元佑干淳宗。
是为四始大正派，姓名太阳烛天红。
轲死不传忽復传，道学一灯垂天穷。
二程张子之所得，南渡前有濂溪翁。
何人实编道命录，南渡后有张宣公，南渡后有朱文公。
学诗本是一小艺，彼哉自谓晚唐夜雨鸣秋蛬。
赠吕肖卿三首·其一
作者：方回
朝代：宋

虽未登三十，知君已几年。
先师斧修月，名父柱擎天。
失怙初周晬，耽吟早极玄。
孤身能自立，万卷绝芸编。
赠吕肖卿三首·其二
作者：方回
朝代：宋

千万人丛裏，应难一一寻。
政须真具眼，始可与关心。
匠手斤忘垩，禅机芥遇针。
绝弦吾欲理，忽復有知音。
赠善画龙虎吴伯原杂言
作者：方回
朝代：宋

荀氏八龙，慈明无双。
岂有头与角，可以模形容。
贾氏三虎，伟节最怒。
岂有毛与皮，可以析毫缕。
古人画马非画马，借此绘写英雄姿。
东方角龙西奎虎，天有之人亦有之。
善书画意不画像，妙在託兴如声诗。
点睛飞去果有许，烈裔顾凯亦未奇。
卧龙未飞，睡虎不吼。
一飞鳞虫附之皆上升，一吼百兽闻之悉窜走。
人见此图指点爪牙然不然，我得此图屈伸语默观圣贤。
赠孙元京近以诗见示二首·其一
作者：方回
朝代：宋

道岂与身穷，相逢两秃翁。
高怀真悃悃，薄艺愧空空。
同谷吟山雪，愚溪感候虫。
斯人何可作，尚获见余风。
赠寿昌墨客叶实甫
作者：方回
朝代：宋

古人削竹以为笔，木板为方竹为策。
其字科斗或鸟迹，或篆或籀煤傅漆。
未有今人所谓墨，晋发汲冢尚可识。
地中间获钟鼎刻，文为之具未为极。
何其妙哉善摹画，束缚毫管备肸饰。
鹤眼凤咮凿湍石，黟楮剡藤捣成足。
松烟鱼胞和坚密，夸精鬬巧不遗力。
隶真行草最后出，万乃不能及古一。
有良弓矢无良射，器利工拙缪绳尺。
风颓俗降嘆近日，四宝往往俱难得，尤艰得者墨一物。
燃爇膏脂磔桐实，非胶太燥则太溢。
高价玄圭诡苍璧，其实不直瓦与砾。
羲献不起欧褚毕，亦无李杜大诗伯。
颠倒吏牍冒儒籍，乳臭小儿仅甲乙。
苟且研磨暗窜易，奚李纵生惧称屈。
寿昌叶老独奇崛，陟阪涉涧负囊笈。
直笏圆丸动盈百，病风手试铜蟾滴。
潋滟龙光浮五色，便觉砚中轰霹雳。
金钱亦不过求索，但欲流名寄篇什。
噫嘻此一怪墨客，作书转送三叹息。
物有当黑不肯黑，事有当白不肯白。
赠山翁
作者：方回
朝代：宋

箐果崖芝日足餐，卖薪时亦下云端。
邻家有酒常同醉，晚岁无衣不嘆寒。
黑白石充棋子用，青黄树当历头看。
鬚眉不愧商山皓，可待为人作羽翰。
赠徐瓢翁二首·其二
作者：方回
朝代：宋

六十年前欲冠时，江湖声价已飈驰。
四灵在昔三曾识，八袠于今百可期。
多难渐惊前辈尽，老怀那许后人知。
何当琴酒灯窗夜，莫说兴亡但说诗。
赠数学吴桂子
作者：方回
朝代：宋

先天有数妙蓍龟，诧鬼夸神满卷诗。
独一许翁可吾意，预占晴色赏酴醿。
赠方太初三首·其一
作者：方回
朝代：宋

秋崖宗老在，余子眇乡原。
奎壁悬文宿，嵩衡镇厚坤。
求田饶许汜，叱驭笑王尊。
贤与愚俱尽，天难问九门。
赠方太初三首·其三
作者：方回
朝代：宋

秋崖元不死，梦寐想仪刑。
纵使长松倒，终殊众草零。
羣儿夺朱紫，之子出蓝青。
可惜科场废，难徼笔砚灵。
赠方太初三首·其二
作者：方回
朝代：宋

秋崖仙去久，犹有竹溪君。
合草金銮诏，频惊铁马羣。
川遥鱼素断，风急雁行分。
贺忽翻为弔，伤心寄些文。
赠方童子
作者：方回
朝代：宋

我年五十九，门弧子垂左。
我今年七十，见子双髻鬌。
腹仅椰子大，贮书一何伙。
疾读建瓴水，响应炙车輠。
光怪蟠肺肠，不啻珠万颗。
小松三尺许，千丈气磊砢。
近笑韩氏子，瑟僩了细琐。
远笑陶翁儿，但解觅梨果。
我年如子时，记诵亦云颇。
举苕乃遗帚，一懒万事堕。
愿子于心田，及时勇耕播。
秋成敛精凿，糠粃勤筛簸。
子之名曰燧，此语本宰我。
拾旧新是图，学问甚改火。
字之曰又新，进业幸勿惰。
譬如万里途，幸已糇粮裹。
一旦辍于行，骏马同鳖跛。
近世文字繁，动辄百箧锁。
谁能发蠹鱼，丹铅拂埃堁。
手之而口之，五夜孤灯坐。
林下时思之，解衣盘薄臝。
六经四书外，一一与探揣。
鹏鲸大胾嘬，余子或螟蠃。
又新有如此，名世岂不可。
江之水汤汤，念子驾归舸。
泝源寻紫阳，子其正帆柁。
赠李得甫寄拙轩
作者：方回
朝代：宋

吾尝鄙文赋，陆机自衒鬻。
浚发夸巧心，见唾憾拙目。
□□渊明诗，莫若黄山谷。
或者巧斧斤，疑谓拙不足。
诗文较巧拙，议论黄胜陆。
人才亦復尔，世事可类触。
善宦司马安，四食九卿禄。
百世名不馨，史笔有余戮。
大匠公输子，绳墨万厦屋。
规矩方圆外，何必续土木。
李子寄此轩，一□夜檠独。
未入岩野梦，□□□□卜。
焉知千驷马，岂慕万钟□。
□□蠹书鱼，惄如饥亦读。
挂檐饱飞虫，彼哉蛛网腹。
赠江东李提学
作者：方回
朝代：宋
体裁：古风

小难和气如三春，大难色莹清无尘。小难作诗到圣处，大难更自髯绝伦。天怜今年穷已极，稍慰蒹葭霜露身。恶风剧雪走千里，一识顿有两玉人。西冈李氏自五代，彩棒作尉金沙津。神尧之子太宗弟，郑王枝叶元至亲。衣冠不绝七百岁，至今宝藏唐告纶。吾家秋崖与题跋，乐石刻玉高嶙峋。龙准子孙鸿雁行，彷佛犹见青莲真。江东浙右乔木国，小却管领儒簪绅。雅衰风息离骚降，迩来此道尤荆榛。少陵一老擅古今，学所从入须黄陈。后世口耳逐世好，九苞一角谁凤麟。君家兄弟名骤起，传者惊叹笔有神。门第既已推第一，人品学问俱不群。呜呼宇宙之大我辈未尝少，高歌一曲吾气其庶伸。
赠江东李提学
作者：方回
朝代：宋

小难和气如三春，大难色莹清无尘。
小难作诗到圣处，大难更自髯绝伦。
天怜今年穷已极，稍慰蒹葭霜露身。
恶风剧雪走千里，一识顿有两玉人。
西冈李氏自五代，彩棒作尉金沙津。
神尧之子太宗弟，郑王枝叶元至亲。
衣冠不绝七百岁，至今宝藏唐告纶。
吾家秋崖与题跋，乐石刻玉高嶙峋。
龙准子孙鸿雁行，彷佛犹见青莲真。
江东浙右乔木国，小却管领儒簪绅。
雅衰风息离骚降，迩来此道尤荆榛。
少陵一老擅古今，学所从入须黄陈。
后世口耳逐世好，九苞一角谁凤麟。
君家兄弟名骤起，传者惊嘆笔有神。
门第既已推第一，人品学问俱不羣。
呜呼宇宙之大我辈未尝少，高歌一曲吾气其庶伸。
赠沈雷阳
作者：方回
朝代：宋

乃翁辛苦註周易，曾梦神人谈太极。
清泉煮蔬啖粝饭，酰盐醤姜俱不食。
迎霜猎猎缊袍青，映日萧萧颔鬚白。
自云今代王辅嗣，憔悴形容人不识。
有子有子狂非狂，其名復亨字雷阳。
十五早学张道陵，二十已成费长房。
篆符呪水逐鬼物，朝游燕齐暮衡湘。
信奇喜异世不少，指空说无饶衣粮。
读古人书识道理，定復在陈饥欲死。
不如沈家跨竈郎，恍兮惚兮行怪诡。
村惊郭骇争赠诗，我亦徇俗书此纸。
万事宜假不宜真，往往神仙亦如此。
赠淳邑风水山人何君
作者：方回
朝代：宋

谁保南阳百世阡，控颐别颊每堪怜。
发丘郎将焉容御，裸葬王孙幸获全。
何所不如围即墨，厥今安在像祁连。
小诗更举樊崇事，好与慈孙孝子传。
赠牟仲启
作者：方回
朝代：宋

存斋尚书曾大父，勇退不肯登二府。
脱靴亭记斥巨阉，风节文章照千古。
雌甲偶同君乃祖，早衣绣衣持汉斧。
饮苕溪水二十年，杜门不出守环堵。
老眼青此名家孙，妙龄谨恪寡语言。
试文合应进士格，貤泽宜霑任子恩。
时异数奇以艺隠，粉墨丹青穷讨论。
建章宫可一尺纸，刻画万户雕千门。
东坡先生万卷腹，颜筋柳骨寓枯木。
我尝窃评文与可，所写是诗不是竹。
后生可畏但勉旃，矧尔文献亦西蜀。
读书少着十年工，落笔定无一点俗。
紫阳山下虚谷翁，悬知万古皆虚空。
虚翁之心卧我谷，夜啸山月朝吟风。
请君为我画此意，三间茅屋深云中。
我诗或足传不朽，与君姓字俱无穷。
赠相士戚淳祖
作者：方回
朝代：宋

朝匹吴君暮越臣，一颦何用訾东邻。
阿承丑女五噫妇，似胜苎萝山下人。
赠相士李山屋
作者：方回
朝代：宋

四十五万坑长平，五十六万败彭城。
头小而锐重瞳子，可谓善战能用兵。
杀人何得惨如此，不知天亦还杀尔。
世间产一虎头相，几阵生灵为渠死。
韩擒彭醢不足悲，无辜性命供娱嬉。
汉家宗社计未定，商山老人歌紫芝。
相人相穷不相达，天道好生不好杀。
岂无袖手閒书生，一着满盘死棋活。
赠相士蔡槐
作者：方回
朝代：宋

肠腹自蝉龟，从渠作庙牺。
讵应身食肉，乃使世攒眉。
子勿工皮相，吾终欠口医。
华亭唳秋鹤，今復几人思。
赠相士雷月篷
作者：方回
朝代：宋

肯着双瞳子，来看一秃翁。
短篷君载月，孤屋我吟风。
籛耳终遗骨，松乔竟落空。
痴人喜甜舌，谁悟大槐宫。
赠砚工杨全
作者：方回
朝代：宋

人间渐少老书生，真贋谁能别旧坑。
磨墨挥毫自奇怪，可须一砚苦求精。
赠程君以忠杨君泰之·其一
作者：方回
朝代：宋

后生可畏古云然，斗大荒城得两贤。
句眼端能敲一字，吟肠何啻着千年。
淡中滋味参须透，圣处工夫语不传。
我有长明古灯在，未妨三绝少陵编。
赠笔工冯应科
作者：方回
朝代：宋
体裁：古风

世言善书不择笔，此物岂可不精择。空弓难责养由射，快剑始堪孟贲击。多钱而贾长袖舞，工良器利贵相得。文房四宝拟四贤，最不易致管城伯。乍可微钝勿太尖，又恐过肥宁少瘠。一兔仅足成一枚，奈何捃束动��。氄毛乱毳纷交加，醉人蓬首发不栉。落腕当如画铁椎，顾乃蒌弱欠筋力。山谷道人昔有取，诸葛鸡距异枣核。长句哦赠林为之，馀子徐偃似无骨。上党华陵君家孙，苦心隐艺造玄极。买非其人拂袖行，但取赏音不论直。二毫三副及散卓，随意真行作波磔。燕丹匕首付荆卿，血不濡缕笑空擿。紫鸲鹆眼刷丝文，谁无端石与歙石。奚李法传外诸孙，我亦尚有潘衡墨。捣冰槌玉乌丝栏，百轴千筒动充斥。惟有毛锥真强项，不受折简屡太息。善书今谁第一人，冯应科笔今第一。
赠笔工冯应科
作者：方回
朝代：宋

世言善书不择笔，此物岂可不精择。
空弓难责养由射，快剑始堪孟贲击。
多钱而贾长袖舞，工良器利贵相得。
文房四宝拟四贤，最不易致管城伯。
乍可微钝勿太尖，又恐过肥宁少瘠。
一兔仅足成一枚，奈何攟束动𧥄𧥄。
氄毛乱毳纷交加，醉人蓬首髪不栉。
落腕当如画铁椎，顾乃蒌弱欠筋力。
山谷道人昔有取，诸葛鷄距异枣核。
长句哦赠林为之，余子徐偃似无骨。
上党华陵君家孙，苦心隠艺造玄极。
买非其人拂袖行，但取赏音不论直。
二毫三副及散卓，随意真行作波磔。
燕丹匕首付荆卿，血不濡缕笑空擿。
紫鸜鹆眼刷丝文，谁无端石与歙石。
奚李法传外诸孙，我亦尚有潘衡墨。
捣冰槌玉乌丝栏，百轴千筒动充斥。
惟有毛锥真强项，不受折简屡太息。
善书今谁第一人，冯应科笔今第一。
赠笔工杨日新
作者：方回
朝代：宋

黄钟九寸裁为律，六吕六律相配匹。
嶰谷参差十二筩，猗管城子从此出。
上古苍颉初制字，后人蒙恬始造笔。
吴云不律燕云弗，韵书又以律为聿。
曰方曰册刀削之，削之笔之作以述。
析竹蘸墨丝其端，龙图龟书就篇帙。
秋兔拔毛号毛颖，愈奇愈巧愈精密。
修管执之以为柄，短管窍之以为室。
其实不过一毫端，良工于此有神术。
锋但欲齐忌太尖，翠羽鼠鬚俱不必。
老夫平生学欧颜，晚脱场屋涂注乙。
着书弃笔如丘山，使年将及三万日。
眼花尚能写蝇头，笔不如意辄怒叱。
江淮笔工千百家，孰甲孰乙我所悉。
鷄距散卓杨日新，不落第二亦第一。
赠管氏三昆仲罗汉保大闾官孙
作者：方回
朝代：宋

颗颗圆珠掌上珍，更如玉树皎无尘。
公侯富贵元常事，兄弟聪明各过人。
着意学吟须刻苦，立谈属对已清新。
老夫不误青双眼，会见他年笔有神。
赠綦大将军·其一
作者：方回
朝代：宋

将军早学万人敌，从父行军十六七。
上马如飞海东青，大羽劲弓轰霹雳。
直欲生擒彼不庭，天山之北北復北。
总兵王子设危穽，陷阵先锋沦异域。
时或偶违心转壮，身可暂縻膝不屈。
夜驱汗血还汉朝，万里沙场如咫尺。
臣父以死报国家，澡雪父冤见天日。
赠綦大将军·其二
作者：方回
朝代：宋

先皇玉带亲解赐，加侑金钱千百亿。
登时筑坛拜大将，随意委禽聘贤室。
前茅出镇万貔貅，东南五湖天半壁。
凤凰山下忽相逢，我旧闻名今面识。
精忠纯孝故无双，武艺文材俱第一。
既能高着国手棋，又能稳赋作家诗。
既能善战善骑射，七书背诵无余遗。
又能双鈎写楷字，颜筋柳骨妙画锥。
既如诸葛渡泸水，又如龚遂清潢池。
章亥六合半已到，象胥九译靡不知。
凉州蒲萄无復染，交趾薏苡夫何疑。
踘场壮士阅剑舞，铃阁骚人陪酒巵。
笑谈洒落意嫺雅，喜看宾主无厌时。
迩来宣城察事尤瑰奇，明目张胆锄羣私。
去年稻田百圩没，秋潦至今犹渺瀰。
孰谓不潦罔省府，公斥其人真姦欺。
百战将军古有之，未闻将军亦肯念民饥。
赠范君用笔工五首·其四
作者：方回
朝代：宋

未夸长管入手便，政须短管护铦锋。
未染濡时常着帽，忽□脱帽走蛟龙。
赠送李显之
作者：方回
朝代：宋

君居予昔至，古郓泰山隈。
钓地卢泉美，帆天鉅野开。
霸思齐相竞，道感鲁儒培。
历世传微学，随时产异才。
稍穷南土胜，端为北堂来。
金错倾求砚，斑衣戏捧杯。
三春芍药国，六代凤凰台。
搜览心应惬，题评句必瑰。
暑风初绿稻，霖雨正黄梅。
江路宜珍护，鹏程积渐催。
赠送鹤田李元晖
作者：方回
朝代：宋

一别九寒暑，干坤事事新。
老身余长物，故友尽穷人。
汩汩犹羣盗，时时有战尘。
少陵诗眼在，试觅曲江春。
赠鲁至道
作者：方回
朝代：宋

种熏不生莸，种莸不生熏。
人力异培植，草木各有根。
或不然此说，宜以变化论。
蛟鱼无头角，作龙行雨云。
曲糵酿成酒，醒者皆醺醺。
不见昔诸子，抠衣孔圣门。
仲由气暴虎，不使行三军。
欲俾赐也讷，故曰天何言。
不见孺悲子，取瑟使之闻。
色黄而在裳，深取六五坤。
志学及从心，非变尚何云。
南山隠雾豹，养其所变文。
明明德新民，此书洙泗孙。
所谓新者何，拾旧新是勤。
服可古衣冠，耕须故田园。
世惟有旧染，不可留一痕。
变人先变己，毋我求道原。
下愚彼不移，乌喙无兰荪。
昏昏与晓晓，火蛰仍復蟠。
人生悟此理，寸丹还一元。
赠黟县星学舒碧云
作者：方回
朝代：宋

原夫官赋省题诗，何乃甘心改业为。
场屋久忘涂注乙，星辰閒测斗牛箕。
细看肖貌殊清彻，徐玩挥毫亦怪奇。
闻道天文修晋志，淳风会有立朝时。
走笔送僧宣无言归泉南
作者：方回
朝代：宋

杭泉三千二百里，一瓶一钵走桑梓。
此僧胸中有诗肠，一口吸尽四海水。
自从北海至南海，搜诗直至珊瑚底。
归哉非为恋乡味，橄榄槟榔红荔子。
隻身家世无眷属，亦不寻访囝郎罢。
一欲追还李太白，二欲中兴杜子美。
三欲扶起黄鲁直，四欲再作陈无己。
若岛若可若贯休，直下视之眇糠粃。
名僧诗话六十卷，我葺偈颂如野史。
西天七祖南六祖，略如志传与表纪。
寻復悔之泯其稿，间存一二笑狂斐。
幼读紫阳先生书，岂可拾之从释氏。
烂却沙头月一船，不妨文公漫随喜。
可与言诗宜与言，不可与言姑止止。
走笔送吴僧庆间游明越
作者：方回
朝代：宋

挑包前日过垂虹，明旦乘潮向浙东。
两袖虎丘山上月，一竿渔浦渡头风。
干坤佛法元来盛，湖海诗僧到处雄。
而立妙龄广长舌，肯参八十紫阳翁。
走筆送僧宣無言歸泉南
作者：方回
朝代：宋

杭泉三千二百里，一瓶一鉢走桑梓。
此僧胸中有詩腸，一口吸盡四海水。
自從北海至南海，搜詩直至珊瑚底。
歸哉非爲戀鄉味，橄欖檳榔紅荔子。
隻身家世無眷屬，亦不尋訪囝郎罷。
一欲追還李太白，二欲中興杜子美。
三欲扶起黄魯直，四欲再作陳無己。
若島若可若貫休，直下視之眇糠粃。
名僧詩話六十卷，我葺偈頌如野史。
西天七祖南六祖，略如志傳與表紀。
尋復悔之泯其稿，間存一二笑狂斐。
幼讀紫陽先生書，豈可拾之從釋氏。
爛却沙頭月一船，不妨文公漫隨喜。
可與言詩宜與言，不可與言姑止止。
走筆送吳僧慶間遊明越
作者：方回
朝代：宋

挑包前日過垂虹，明旦乘潮向浙東。
兩袖虎丘山上月，一竿漁浦渡頭風。
乾坤佛法元來盛，湖海詩僧到處雄。
而立妙齡廣長舌，肯參八十紫陽翁。
赵宾旸唐师善见和涌金城望次韵五首·其三
作者：方回
朝代：宋

玉斧难修旧月轮，凄凉沙鸟犯鈎陈。
总因燕颔多庸将，却误蛾眉事别人。
一纪于今兵粗定，四民莫若士犹贫。
酒垆高李能同醉，老眼昏花暂觉春。
赵宾旸唐师善见和涌金城望次韵五首·其二
作者：方回
朝代：宋

颓城砖甓堕平湖，禁籞雕残故苑芜。
戚畹换班言肯用，边庭入相事应无。
福威玉食欺孤主，诗礼金椎党盗儒。
丧乱谁怜杜陵老，娇儿短褐倒天吴。
赵宾旸唐师善见和涌金城望次韵五首·其五
作者：方回
朝代：宋

胪唱曾叨殿上传，末班遥望御炉烟。
貂蝉公不施霖雨，虮虱臣能补漏天。
羞见稗官成野史，懒携草具问湖船。
旧街灯火元宵近，无復遨头夜市穿。
赵宾旸唐师善见和涌金城望次韵五首·其四
作者：方回
朝代：宋

主人携妓我题诗，三十年如一瞬驰。
尚想泊船行马处，不殊衝雪探梅时。
相君已抱牺牛悔，京兆空余鵩鸟悲。
谁会此怀同向秀，夜邻横玉起孤吹。
赵氏鄮山书院诗并序
作者：方回
朝代：宋

国学在国，乡校在乡。
在遂曰序，在党曰庠。
虞夏殷周，厥制弥详。
家亦有塾，以修以藏。
蒙而已养，长罔不臧。
下而为士，上而侯王。
莫不有师，扶纲植常。
生人之类，頼此以生。
四海九州，以治以平。
家德户行，靡刑靡兵。
岂若后世，丧实存名。
业岂无斋，论亦有堂。
所习伊何，止于词章。
剽窃掇拾，青紫为荣。
高虚卑浅，烛理弗明。
亦儒其冠，亦公亦卿。
鄮山之塾，谁实成之。
匪有所觊，而斯营之。
一圣百贤，厥庑煌煌。
睎之则是，景行是行。
趙氏鄮山書院詩并序
作者：方回
朝代：宋

國學在國，鄉校在鄉。
在遂曰序，在黨曰庠。
虞夏殷周，厥制彌詳。
家亦有塾，以脩以藏。
蒙而已養，長罔不臧。
下而爲士，上而侯王。
莫不有師，扶綱植常。
生人之類，頼此以生。
四海九州，以治以平。
家德戶行，靡刑靡兵。
豈若後世，喪實存名。
業豈無齋，論亦有堂。
所習伊何，止於詞章。
剽竊掇拾，青紫爲榮。
高虛卑淺，燭理弗明。
亦儒其冠，亦公亦卿。
鄮山之塾，誰實成之。
匪有所覬，而斯營之。
一聖百賢，厥廡煌煌。
睎之則是，景行是行。
趙賓暘唐師善見和湧金城望次韻五首·其一
作者：方回
朝代：宋

猶存徑菊已無荷，城上霜風疋馬過。
廝養前行疑叵可，徼巡側睨暗誰何。
感時詩客推敲苦，逃俗編氓剃落多。
祇爲湖山豢佳麗，水犀十萬競投戈。
趙賓暘唐師善見和湧金城望次韻五首·其三
作者：方回
朝代：宋

玉斧難脩舊月輪，淒凉沙鳥犯鈎陳。
總因燕頷多庸將，却誤蛾眉事別人。
一紀于今兵粗定，四民莫若士猶貧。
酒壚高李能同醉，老眼昏花暫覺春。
趙賓暘唐師善見和湧金城望次韻五首·其二
作者：方回
朝代：宋

頹城磚甓墮平湖，禁籞彫殘故苑蕪。
戚畹換班言肯用，邊庭入相事應無。
福威玉食欺孤主，詩禮金椎黨盜儒。
喪亂誰憐杜陵老，嬌兒短褐倒天吳。
趙賓暘唐師善見和湧金城望次韻五首·其五
作者：方回
朝代：宋

臚唱曾叨殿上傳，末班遥望御爐煙。
貂蟬公不施霖雨，蟣虱臣能補漏天。
羞見稗官成野史，懶携草具問湖船。
舊街燈火元宵近，無復遨頭夜市穿。
趙賓暘唐師善見和湧金城望次韻五首·其四
作者：方回
朝代：宋

主人携妓我題詩，三十年如一瞬馳。
尚想泊船行馬處，不殊衝雪探梅時。
相君已抱犧牛悔，京兆空餘鵩鳥悲。
誰會此懷同向秀，夜鄰橫玉起孤吹。
跋吳初鄰山谷臨風笛真蹟
作者：方回
朝代：宋

臨風玉笛調孫郎，百字塵昏紙尚香。
細認黄家元祐脚，似人殊喜見他鄉。
跋吴初邻山谷临风笛真蹟
作者：方回
朝代：宋

临风玉笛调孙郎，百字尘昏纸尚香。
细认黄家元佑脚，似人殊喜见他乡。
跋张明府独乐园图二首·其一
作者：方回
朝代：宋

熙宁相住半山寺，元佑人宗独乐园。
早起庵中钓鱼手，未应宣靖失中原。
跋張明府獨樂園圖二首·其一
作者：方回
朝代：宋

熙寧相住半山寺，元祐人宗獨樂園。
早起庵中釣魚手，未應宣靖失中原。
跋張明府獨樂園圖二首·其二
作者：方回
朝代：宋

獨樂人聞新法新，定應翻作獨愁人。
墓碑一仆黨碑立，已覺園花埋戰塵。
跋郝仲雨游梁百韻
作者：方回
朝代：宋

讀君百詠魏中梁，始僭諸侯又僭王。
孟子兩言無識者，六王亡更七王亡。
跋高舍人錢舜舉君選著色山水
作者：方回
朝代：宋

堆青仍積翠，山與水俱奇。
毫髪漁船遠，尋常草舍卑。
喜君真好學，索我細題詩。
卷軸頻舒卷，明窗肯見思。
跋高舍人钱舜举君选着色山水
作者：方回
朝代：宋

堆青仍积翠，山与水俱奇。
毫髪渔船远，寻常草舍卑。
喜君真好学，索我细题诗。
卷轴频舒卷，明窗肯见思。
路傍草
作者：方回
朝代：宋

野火燎荒原，霜雪日皜皜。
牛羊无可噍，众绿就枯槁。
天地心不泯，根芽蛰深杳。
春风一披拂，颜色还媚好。
如何被兵地，黎庶不自保。
高门先破碎，大屋例倾倒。
间或遇茅舍，呻吟遗稚老。
常恐马蹄响，无罪被擒讨。
逃奔深谷中，又惧虎狼咬。
一朝稍苏息，追胥復纷扰。
微言告者谁，劝我宿须早。
人生值艰难，不如路傍草。
路傍草
作者：方回
朝代：宋

野火燎荒原，霜雪日皜皜。
牛羊無可噍，衆綠就枯槁。
天地心不泯，根芽蟄深杳。
春風一披拂，顔色還媚好。
如何被兵地，黎庶不自保。
高門先破碎，大屋例傾倒。
間或遇茅舍，呻吟遺稚老。
常恐馬蹄響，無罪被擒討。
逃奔深谷中，又懼虎狼咬。
一朝稍甦息，追胥復紛擾。
微言告者誰，勸我宿須早。
人生值艱難，不如路傍草。
辛丑中秋曲阜桥倚楼
作者：方回
朝代：宋

月渐高虽小，星全隠不明。
老夫偶有酒，独酌过三更。
世间千万户，谁是倚楼人。
今夜中秋月，危栏一病身。
辛丑中秋曲阜橋倚樓
作者：方回
朝代：宋

月漸高雖小，星全隠不明。
老夫偶有酒，獨酌過三更。
世間千萬戶，誰是倚樓人。
今夜中秋月，危欄一病身。
辛丑九日五首·其一
作者：方回
朝代：宋

政恐登高枉斷腸，今年恰值雨重陽。
晨興中酒情懷懶，滿眼黄花滿屋香。
辛丑九日五首·其三
作者：方回
朝代：宋

五度秋光过古希，节名良是嘆人非。
吾州大火前辛丑，问政山头伐木归。
辛丑九日五首·其三
作者：方回
朝代：宋

五度秋光過古希，節名良是嘆人非。
吾州大火前辛丑，問政山頭伐木歸。
辛丑九日五首·其二
作者：方回
朝代：宋

世間何事不空無，萬古年年九日徂。
最憶吾家先叔父，塘頭一樹紫茱萸。
辛丑九日五首·其五
作者：方回
朝代：宋

往歲金臺屢據鞍，居庸雁字仰天看。
中秋蟹斷□花絕，紅葉西山九日寒。
辛丑九日五首·其四
作者：方回
朝代：宋

何事清秋已衣綿，微寒最怯倚樓天。
江南今歲黄花早，醉嚼重陽半月前。
辛卯元日三首·其一
作者：方回
朝代：宋

六十年前五岁儿，梦魂历历万艰危。
数声春雨微中酒，绝好梅花大欠诗。
老病自应无世味，退修焉用要人知。
十兄弟行唯身在，未可全狂且半痴。
辛卯元日三首·其一
作者：方回
朝代：宋

六十年前五歲兒，夢魂歷歷萬艱危。
數聲春雨微中酒，絕好梅花大欠詩。
老病自應無世味，退脩焉用要人知。
十兄弟行唯身在，未可全狂且半癡。
辛卯元日三首·其三
作者：方回
朝代：宋

十年争席听渔樵，办着心情耐寂寥。
老觉岁华殊易迈，愁嫌日晷似难消。
纵无诗句题桃板，也有春光到柳条。
何限贵人近俱殀，镇长穷健不逍遥。
辛卯元日三首·其三
作者：方回
朝代：宋

十年爭席聽漁樵，辦著心情耐寂寥。
老覺歲華殊易邁，愁嫌日晷似難消。
縱無詩句題桃板，也有春光到柳條。
何限貴人近俱殀，鎮長窮健不逍遥。
辛卯元日三首·其二
作者：方回
朝代：宋

回首同庚五歲孫，老夫老矣尚何言。
一生酒債兼詩債，數畝花園半菜園。
雨濘謂難來賀客，馬嘶誰忽顧閒門。
倏無驟有真天相，徑爲茅柴覆瓦樽。
辨淵明詩
作者：方回
朝代：宋

微禽移木石，欲以塞東洋。
賦壽何能遠，銜冤未始忘。
起脾訛越婢，澎浪轉彭郎。
輕改刑天字，於文恐未詳。
过临平二首·其一
作者：方回
朝代：宋

临平山下泛归船，何必荷花五月天。
记取五更霜□□，□芳桥买小鱼鲜。
过句容县
作者：方回
朝代：宋

王气金陵宅，仙家句曲山。
兴衰频返掌，寒燠互循环。
雪没陂塘裏，春生花树间。
颇闻糁羊美，无酒破愁颜。
过嘉兴道中接待寺丁丑十二月赴逮扬州遇雪留宿怆然有感
作者：方回
朝代：宋

畴昔留此寺，亦兹腊雪天。
天寒了不异，俯仰十一年。
是时尚守郡，赴逮趋淮壖。
不知坐何事，自省无尤愆。
家有屋几间，亦有数顷田。
书生未甚穷，不忧无酒钱。
事白夏至秋，然后得南旋。
即今身自由，幸已不属官。
客贫一物无，驾此如叶船。
四仆色常饥，况望酣与羶。
家人九霄外，何由致橐饘。
岂不亦念我，逢曲流馋涎。
我非不欲仕，危途畏隮颠。
势虽已窘迫，心终无忧煎。
新岁六十二，白髪被两肩。
尚堪屈此膝，跪起贵要前。
访旧非得已，谁当佐腰缠。
克日可以归，小俟春牛鞭。
过李景安论诗为作长句
作者：方回
朝代：宋

三百年来工五七，追雅媲骚谁第一。
独闻彭城陈正字，向来得法金华伯。
终古不朽语言在，以诗教人人不识。
善学少陵而不为，殆如孟子不言易。
世人往往谈神仙，便欲插翅登青天。
邀寻道士学服饵，朝呼暮吸夜炼煎。
换骨一语曾未悟，未办黄庭修内丹。
俗流无骨但有肉，虾蟆敢竞骊龙先。
姚合许浑精俪偶，青必对红花对柳。
儿童效之易不难，形则肖矣神何有。
求之雕刻绘画间，鹄乃类鹜虎胜狗。
由陈入黄据杜坛，当知掬水月在手。
后生可畏尝闻之，君友何人师者谁。
双井白门浣花脉，实字用正虚用奇。
鬰轮袍曲异筝笛，藐姑射姿无粉脂。
梯危磴绝不可近，尚有简斋横一枝。
过湖口望庐山
作者：方回
朝代：宋

江行初见雪中梅，梅雨霏微棹始迴。
莫道无人肯相送，庐山犹自过湖来。
过画龙天始明
作者：方回
朝代：宋

落月犹余彩，荒村已几过。
店明灯透壁，石响马升坡。
起早寒多嗽，忘劳暗自歌。
老夫亦小憩，霜重手频呵。
过石门
作者：方回
朝代：宋

麦田下种稻田干，秋尽江南亦未寒。
水凈风微船牵慢，莼花蕰草尽堪看。
过社
作者：方回
朝代：宋

来时犹见雪飞花，花落今成雪委沙。
旅舍燕声春过社，禅窗蝶梦客思家。
猫头味荐廉泉笋，雀舌香分凈社茶。
岂谓故园无此物，直烦博望泛仙槎。
过芙蓉岭对镜岭羊鬬岭新岭塔岭赋短歌五首·其三
作者：方回
朝代：宋

客谓老夫今老矣，胡为尚落空山裏。
千艰百难万不平，上岭下岭不肯已。
此岭第三未为险，人面兽心险于此。
干坤一纪战旗红，偶脱乱离身不死。
流可无行兮坎即止。
君不见羊化为石鬬即休，两角蜗争何所求。
过芙蓉岭对镜岭羊鬬岭新岭塔岭赋短歌五首·其二
作者：方回
朝代：宋

千钧巨石百十万，乱堆横峙塞山涧。
故今流水作呜咽，行人厌闻犹喜阚。
芙蓉非花镜非镜，无可充君耳目玩。
第一岭望二三岭，蜿蜒似作长蛇缓。
努力向前兮不须嘆。
君不见老夫足垠半天下，临危岂是趦趄者。
过长安市
作者：方回
朝代：宋

算橘租菱小市譁，堰头桥尾约千家。
人家已尽无人处，时见芙蓉一岸花。
追和东坡先生亲笔陈季常见过三首·其一
作者：方回
朝代：宋

坡仙果何辜，黄州七年客。
价高日月低，名大天地窄。
嗟彼舒亶辈，岂不辨菽麦。
阿党更妬忌，一视皂与白。
追和东坡先生亲笔陈季常见过三首·其二
作者：方回
朝代：宋

前后赤壁赋，悲歌惨江风。
江山元不改，在公神游中。
三经及字说，胎祸垂无穷。
想如季常辈，对寤三嘆同。
追和東坡先生親筆陳季常見過三首·其一
作者：方回
朝代：宋

坡仙果何辜，黄州七年客。
價高日月低，名大天地窄。
嗟彼舒亶輩，豈不辨菽麥。
阿黨更妬忌，一視皂與白。
追和東坡先生親筆陳季常見過三首·其三
作者：方回
朝代：宋

我嘗過黄州，故國聳喬木。
半山歌元豐，此老蝸角縮。
及至紹聖初，嶺海謫坡谷。
人生歸去來，破鐺煮黄獨。
追和東坡先生親筆陳季常見過三首·其二
作者：方回
朝代：宋

前後赤壁賦，悲歌慘江風。
江山元不改，在公神遊中。
三經及字說，胎禍垂無窮。
想如季常輩，對寤三嘆同。
追和艮軒俞同年題程一甫詩卷
作者：方回
朝代：宋

人物真高絕，何徒上下床。
轉頭異今古，翻手變炎凉。
應候禽蟲語，知時草樹香。
吾曹能不朽，宇宙與俱長。
追懷甲戌清明宇文信仲知郡大卿同尤張二倅過予小園賞花
作者：方回
朝代：宋

甲戌清明鬢未翁，邦君過我小園中。
牡丹初喜開千朵，劫火何知付一空。
展轉干戈春夢斷，凄凉風雨客途窮。
九原可作應垂涕，今日前時事不同。
追懷秋崖吏部知郡宗伯
作者：方回
朝代：宋

崖仙終牖下，壑鬼死漳南。
人品誰今識，朝端汝豈堪。
杞崩溶子口，鯀殛木綿庵。
猶憶弄權日，湖山極宴酣。
追次仇仁近韵谩成三首
作者：方回
朝代：宋

儒冠谁使首，何至动言贫。
此事须吾党，相期到古人。
衰颜犹可镜，短发仅堪巾。
举世无知者，孤灯夜独亲。
追次仇仁近韵谩成三首·其一
作者：方回
朝代：宋

儒冠谁使着，何至动言贫。
此事须吾党，相期到古人。
衰颜犹可镜，短髪仅堪巾。
举世无知者，孤灯夜独亲。
追次仇仁近韻謾成三首·其一
作者：方回
朝代：宋

儒冠誰使著，何至動言貧。
此事須吾黨，相期到古人。
衰顔猶可鏡，短髪僅堪巾。
舉世無知者，孤燈夜獨親。
追次仇仁近韻謾成三首·其三
作者：方回
朝代：宋

風雲乘變化，微賤忽公孤。
內足窮過達，多求智返愚。
談鋒椎衍奭，筆陣掃孫吳。
時彥當如此，吾歸釣雪鱸。
追次仇仁近韻謾成三首·其二
作者：方回
朝代：宋

卧思身世事，無夜不更深。
脫難泅登岸，逃名影就陰。
樽中醉魯酒，弦外自陶琴。
詩就誰能賞，徒勞太古吟。
追次郡君至節韻
作者：方回
朝代：宋

天地育萬物，風霜非作威。
陰陽互闔闢，造化潜玄機。
凍樹根本固，宿莽芽甲微。
外貌若槁死，其中春已歸。
志士甘隠處，栖栖將疇依。
龍蛇蟄深窟，肯嘆寒無衣。
三變復爲泰，鬼神不能違。
雷霆行且起，梅邊玩晴暉。
追次郡君至节韵
作者：方回
朝代：宋

天地育万物，风霜非作威。
阴阳互阖闢，造化潜玄机。
冻树根本固，宿莽芽甲微。
外貌若槁死，其中春已归。
志士甘隠处，栖栖将畴依。
龙蛇蛰深窟，肯嘆寒无衣。
三变復为泰，鬼神不能违。
雷霆行且起，梅边玩晴晖。
追用徐廉使参政子方申屠侍御致远张御史鹏飞元日倡酬韵六首·其一
作者：方回
朝代：宋

万马鸣鞭欲晓时，閒人盥潄未妨迟。
儿童贺喜休多拜，卿相迁除不预知。
随分乍醒仍乍醉，放怀无喜亦无悲。
新年自爱新诗好，歙砚梅边洗刷丝。
追用徐廉使参政子方申屠侍御致远张御史鹏飞元日倡酬韵六首·其五
作者：方回
朝代：宋

岁岁花时是病时，不争春早与春迟。
阴晴谩復题窗记，节气还因检历知。
杜若荐芳聊可采，秭归啼苦未须悲。
老翁堪与少年竞，勤把青铜照颔丝。
追用徐廉使参政子方申屠侍御致远张御史鹏飞元日倡酬韵六首·其六
作者：方回
朝代：宋

七十翁非浪走时，夜窗自恨赋归迟。
睡稀枕上无春梦，吟苦楼前有月知。
茅索愿追田畯喜，瓜薪遥念室人悲。
却须天上纶言手，小为农甿缓茧丝。